КАРАНТИН ПАЙТИДА МУАММОЛАР ЯНАДА АНИҚРОҚ КЎРИНДИ | Ўзбекистон Халқ демократик партияси\nКАРАНТИН ПАЙТИДА МУАММОЛАР ЯНАДА АНИҚРОҚ КЎРИНДИ\n2020-05-19 09:05:19 942\nКоноравирус пандемияси бутун дунё афкор оммасини маълум маънода ҳаёт шиддатидан, меҳнат фаолиятидан озгина бўлса ҳам тин олиб, “дўппини бошдан олиб” унутилаётган инсоний қадриятлар хусусида мушоҳада юритишга, у билан ҳисоблашишга мажбур қилди.\nМамлакатимизда ҳам ушбу “ҳаво”ни кириб келиши ва каратин тадбирларининг жорий этилганлигига икки ой бўлди. Икки ойлик фаолиятимни қисқача сарҳисоб қилдим.\nБу давр давомида оила даврасида болалар тарбияси, ота-она меҳри, яқинларнинг “иссиқ нафасини” кўпроқ ҳис қилиш билан бирга, меҳнат фаолиятимни ҳам қизғин тарзда масофавий ва “одамлар ичида” ўтказдим.\nМаълумки, Ўзбекистон Республикасига коронавируснинг кириб келиши ва тарқалишини олдини олиш юзасидан чора-тадбирлар дастурини тайёрлаш бўйича Республика махсус комиссияси ташкил этилди. Аввало, мазкур махсус комиссия қарорларининг жойлардаги ижроси бўйича ўз сайлов округим, яъни 84-Денов сайлов округи ҳудудида ижроси ҳоким ва муттасаддилар иштирокида ўрганиб борилди. Хусусан, туманда карантин тадбирларини жорий аҳволи, деҳқон бозоридаги озиқ-овқат маҳсулотларининг етказилиши, захираси, нархларнинг барқарорлиги, тиббиёт муассасаларидаги шароитлар бўйича тизимли мониторинг олиб борилди.\nЖорий йилнинг 8 апрелида Президент раислигида озиқ-овқат хавфсизлиги ҳамда томорқачиликни ривожлантиришга бағишлаб ўтказилган видеоселектор йиғилишидан келиб чиқиб Олий Мажлис палаталари Кенгашларининг қўшма қарори асосида Ишчи гуруҳ тузилди. Ишчи гуруҳ таркибида Сурхондарё вилоятидаги 7 та тумандаги 34 та маҳаллада бўлиб 103 та хонадонлардаги аҳолининг ўз томорқаси ва 10 дан ортиқ деҳқон хўжаликларидан самарали фойдаланиш ҳолати бўйича таъсирчан парламент назорати ўрнатилди. Кам таъминланган, қаровчиси бўлмаган оилаларга илғор фермерларни бириктириш, томорқа ерларига ишлов бериш, экин экиш кабилар бўйича 31 та муаммо ўз жойида ҳал этилди. Бу борада оммавий ахборот воситалари, ижтимоий тармоқларда 39 та чиқишлар қилинди. Энг муҳими, ҳудудлардаги ҳақиқий аҳволни ўрганган ҳолда, деҳқон хўжаликлари ва томорқа ер эгаларининг ҳуқуқлари, асосийси бу соҳадаги муаммолар, уларни бартараф этиш юзасидан қонунчиликка аниқ таклифлар масъул қўмитага берилди.\n“9 - Хотира ва Қадрлаш куни” муносабати билан Денов туманидаги Иккинчи жаҳон уруши қатнашчилари ҳолидан Ўзбекистон Халқ демократик партияси туман кенгаши билан биргаликда хабар олинди. Инсон хотира билан тирик, қадр билан улуғ. Қаҳрамон боболар билан суҳбат асносида халқимиз оғир кунларни сабр-бардош билан енгиб ўтганликларини, машаққатли дақиқаларда ҳам ўзлигини йўқотмаганликларига яна бир бор амин бўлдим. Ишончимиз жуда юксак. Бу кунларни ҳам матонат, сабр ва ҳамжиҳатлик билан албатта енгиб ўтамиз.\nПандемия фаолиятимизни масофавий тарзда амалга оширишни, йиғилишлар, муҳокамалар ва таклифлифларни видео-конференция шаклида ўтказишни тақозо этди. Ушбу шаклда ўтказилган 7 та фракция йиғилишида, аҳоли томорқаси бўйича 3 та Ишчи гуруҳ муҳокамасида иштирок этилди. Муҳокамада бўлган 6 та қонун лойиҳаларига таклифлар билдирилди.\nЭлектрон алоқа воситалари ҳамда карантин талабларига қатъйи риоя қилган ҳолда сайловчиларнинг қилган 33 та мурожаати кўриб чиқилди. Айрим мурожаатлар жойида бориб ўрганилди. Мурожаатларнинг 22 таси қисқа муддатларда ҳал этилган бўлса, 7 таси тегишли ташкилотларга йўналтирилди қолган 4 таси бўйича тушунтириш берилди.\nМен буларни айтиб, нима демоқчиман? Парламентда ўтириб мамлакат ҳаёти билан боғлиқ муҳим масалаларни муҳокама этиб, қарорлар қабул қилаётганимизда қишлоқларда турмушнинг оғир хуржунини елкасига осиб юрган, қийинчиликларни сабр билан енгиб келаётган ҳазрати инсонларни унутиб қўймаслигимиз керак.


Агар сиз хорижий мамлакатга саёҳатга боришга қарор қилган бўлсангиз, бунга пухта ҳозирлик кўришингиз керак бўлади. Сафар учиб бўлмайдиган об-ҳаво шароити туфайли бекор қилиниши эса жуда ачинарли ҳол. Ҳордиқдан тўлиқ завқ олиш учун сайёҳлик мавсумларидан аввалдан бохабар бўлмоқ зарур. Ўз сафарингиз учун тўғри ойни танлаб, сиз ўзингиз ва яқинларингизга қувончли, завқли ва хотиржам дам олишни тақдим этган бўласиз.\nУзоқ кутилган январь таътилини турли йўллар билан ўтказиш мумкин. Қишда ёз кайфиятига шўнғимоқчи бўлганлар учун Мальди ороллари, Ҳиндистон, Шри-Ланка, Малайзия ва Араб Амирликлари пляжлари мукаммал танловдир. Январь об-ҳавоси Миср ва Непал бўйлаб саёҳат қилиш учун мақбул. Дунё бўйлаб кўплаб сайёҳларни жалб қилувчи Сингапурнинг сершовқин байрамлари айнан шу вақтга тўғри келади. Январда сирли Таиланд ўзининг бор кўркию энг хушманзара жойларини намойиш қилишга шай. Бу даврда мамлакатда илиқ ҳаво ва минимал даражадаги намлик ҳукмрон. Оппоқ тоғ-чанғи қияликлари ишқибозлари унутилмас адреналин инлинжида Швейцария ёки Австриянинг тоғ-чанғи курортларига сафар қилишлари мумкин.\nФевралда Араб Амирликларида ҳали у қадар иссиқ эмас, шу сабабли бу вақт офтобда тобланиш ва пляжда дам олиш учун қулай фурсат. Малайзия, Ҳиндистон ва Таиланд курортлари қишда ёз эртагига тушиб қолиш учун ажойиб имконият. Дайвинг – Мальдив ороллари қирғоқларидаги гўзал океан тубига сайёҳлик мавсумининг энг қизғин палласида мароқли саргузаштларни тақдим этиши шубҳасиз. Сингапурдаги қулай иқлим февралдан бошқа ойларда ҳам яхши дам олиш учун имкон яратади. Бу ерга йилнинг исталган вақтида ташриф буюриш мумкин. Бу ойда сайёҳлар учун завқ олишнинг асосий манзили сифатида қадимий Мисрнинг ўзига тортар гўзалликлари гавдаланади. Луксор, Қоҳира ва бошқа тарихий ёдгорликлар бўйлаб саёҳат бу пайтда илиқ об-ҳаво билан бирга кечади. Бордию сиз қор билан қопланган тоғлардаги экстремал дам олишни маъқул кўрсангиз, Болгария, Швейцария ва Австриянинг курортларига эътибор қаратишингизни маслаҳат берамиз..\nМарт – Италия ва Германия бўйлаб саёҳат қилиш учун ажойиб фурсат. Ўрта асрларга оид қалъа ва саройлар, қадимий бунёдкорлик намуналари ва шунчаки ҳушманзара табиат сизнинг хотирангизда узоқ вақт сақланиб қолиши турган гап. Баҳорнинг бошланиши – Таиланд, Шри-Ланка ва Малайзияда пиёда сайр ҳамда пляжда сайр қилиш учун қулай давр. Ҳиндистон курортлари учун эса март – бу қуёшда тобланиб қолишга улгуриш учун охирги имконият, боиси бу ой Ҳиндистонда ёғин-сочин деярли бўлмайдиган сўнгги ой ҳисобланади. Мальдив оролларида йилнинг бу пайтида ҳар доимгидан кўра баҳаво шароит ҳукмрон. Баҳорда Бирлашган Араб Амирликлари ва Миср илиқ сув, меъёрда нур сочувчи қуёш ҳамда янгиланаётган табиат манзаралари билан киши кўзини қувонтиради. Мартда Сингапур ҳар доимгидан кўра ўз жозибасини намоён этиш тараддудида: тарихий ибодатхоналару ажойиб баҳор ҳавоси ва иштаҳани қўзғатувчи миллий таомлар ҳар бир ташриф буюрувчининг ёдида умрбод сақланиб қолса, ажабмас. Баҳорнинг бошланиши Жанубий Корея бўйлаб саёҳат қилиш учун ҳам қулай фурсат. Агар сиз анчадан буён Непалга боришни режалаштириб юрган бўлсангиз, буни март ойида амалга оширишингизни таклиф қиламиз..\nЁмғирли даврни ортда қолдириб, апрель ойида Бали ороли ўзининг дам олиш мавсумини очади. Иссиқ мавсум, ям-яшил тепаликлар ва қумли сув бўйи соҳиллари – буларнинг барчаси таътил ҳамда тўй саёҳатини амалга ошириш илинжида бўлганлар учун ажойиб имконият. Ушбу ойда Германияда Баҳор байрами ўтказилади ва бу байрам сайр-томошаларга бойлиги билан ажралиб туради. Япония бу вақтда машҳур пушти сакуранинг гуллаши билан меҳмонлар эътиборини тортади. Мазкур ноёб ва мафтункор табиат ҳодисасини бевосита томоша қилиш учун кунчиқар юртга бутун дунёдан сайёҳлар тўпланишади. Баҳорнинг қоқ ўртасида Араб Амирликлари ва Мисрга саёҳат нафақат пляжда дам олишни севувчилар учун, балки қизиқувчан сайёҳлар учун ҳам ажойиб танлов. Сингапурнинг хушманзара масканлари, сиру синоатга бой Малайзия ва экзотик Мальдив ороллари айнан апрель ойида ўзининг бор кўркини намоён қилади. Италия ва Англиядаги мўътадил об-ҳаво сайёҳларга Европа урф-одатлари ва маҳаллий маданият билан яхшироқ танишишга имконият яратади. Қачонлардир етиб бўлмас ҳисобланган Тибет баҳорда сизларга унутилмас саёҳат қилишингиз ва ўзингиз учун кўплаб янгиликларни кашф қилишингизни таклиф қилади.\nМай ойини ҳақли равишда Европа давлатлари бўйлаб саёҳат қилиш учун энг қулай вақт деб ҳисобласа бўлади. Италия ва Чехиянинг тош йўлли кўчалари Англия ва Германиянинг ўрта асрларга оид қасрлари, Франция ва Австриянинг романтик обидалари илиқ об-ҳаво туфайли янада кўркамлашади. Май – Швейцария ва Болгарияда дам олиш мавсумининг бошланиши. Муҳташам яшил тепаликлар ва мусаффо тоғ ҳавоси кундалик ташвишлардан халос бўлишга ва соғлиғингизни тиклашга ёрдам беради. Ғарбий Еропанинг митти қисми – афсонавий Люксембург Герцоглиги баҳор сўнггида ёрқин рангларга бурканади. Жўшқин Испания майда унутилмас таътил учун оммабоп манзилга айланади. Сирли Тибет эса бу вақтда ҳали ўрганилмаган ҳудуд маданиятини тадқиқ қилиш истагида бўлганлар учун ўз эшикларини очади. Хитой ва Жанубий Кореяда экскурсион саёҳатлар учун қулай об-ҳаво шароити ҳукмрон. Пляж таътилини хуш кўрувчилар Индонезия, Малайзия, Сингапур ёки Бали оролига саёҳатни буюртма қилишлари мумкин. Май – Араб Амирликлари ва Мисрнинг денгиз бўйларида экскурсия ва дам олишни бирга қўшиб ўтказиш учун энг сўнгги қулай ой.\nИюнда Европанинг кўпчилик мамлакатлари мароқли саёҳат учун қулай қитъа ҳисобланади. Шенген визаси имкониятларидан фойдаланиб Чехиянинг кўприк ва қирғоқларида сайр қилиб бўлгач, тўғридан-тўғри Германияга сафар қилиш мумкин. У ерда сизни ўрта асрлар иморатлари ва сирли ўрмонлари кутиб турибди. Шунингдек, ўз сайёҳлик рўйхатингизга нафис Франция ва жозибали Англияларни ҳам қўшиб қўйишингиз мумкин. Яшил боғ-роғлар, хушбўй пишириқхоналар, ҳашаматли музейлару афсонавий обидаларнинг гўзаллиги ҳеч кимни бефарқ қолдирмайди. Бу вақтда Швейцария, Австрия ва Люксембург бўйлаб уюштирилувчи саёҳатлар қулай об-ҳаво туфайли кишига завқ бағишлайди. Ёзнинг қоқ ўртасида Жанубий Кореяга ҳам сафар айлашингиз мумкин. Индонезияда, хусусан, Бали оролидаги юқори намликка қарамай, йилнинг бу вақти тобланиш ва чексиз океанда чўмилиш учун айни фурсати. Италия ва Туркияда ёзда харидларни севувчиларни ўзига жалб қилувчи узоқ кутилган олди-сотди мавсуми бошланади. Ёзда қизиқарли саёҳатлар, қувноқ кайфият ва денгиз ҳавоси шинавандаларини Испания ва Португалия соҳилларида дам олиш онлари кутиб турибди.\nИюль – Францияга саёҳат қилиш учун мукаммал ой. Бу ойда Парижда Мода ҳафталиги ўтказилиб, кўплаб янги кийим-кечаклар намойиш этилади. Швейцарияда июль бошларида одатда замонавий мусиқа концерти бўлиб ўтади. Ёз ўртасида Болгария ва Чехия курортлари бир маромдаги оилавий дам олишни хуш кўрувчилар учун мукаммал танлов. Италия ва Германиядаги иссиқ об-ҳаво Европанинг энг хушманзара масканлари бўйлаб саёҳат қилиш учун асло халақит бермайди. Англия, Австрия ва Люксембургда ҳаво ҳарорати табиат қўйнида дам олиш учун аъло даражада мос келади. Бу ойда қайноқ Испания – исталган дам олиш тури учун ажойиб сайёҳлик манзили. Туркия бутун ёз мавсуми давомида энг оммабоп сайёҳлик йўналиши ҳисобланади. Асл таом шинавандаларини Сингапур кенг қамровли ошпазлик кўрик-танловлари билан хурсанд қилади.\nАвгустда Австрия ва Швейцария – оилавий ҳордиқ учун ажойиб вақт. Кундузги ҳарорат ушбу мамлакатларда 30 градусдан пасаймайди. Германияда ушбу даврда ёзги кийим-кечак сотувлари ва кўнгилочар фестиваллар бошланади. Люксембургда сайёҳларни улкан ярмарка ва ҳар йилги кўча театри намойишлари кутиб турибди. Бу ойда Италия ва Англиядаги об-ҳаво ҳам сайр қилиш, ҳам денгизда чўмилиш учун ниҳоятда қулай. Болгария ёзнинг сўнггида пляжда дам олишни хоҳловчилар учун мукаммал танлов. Бордию сиз Францияга боришни орзу қилиб юрган бўлсангиз, август – шаҳарни айланиш ва мовий соҳиллар бўйида дам олиш учун мувофиқ ой. Чехияда эса бу пайтда сайёҳлик мавсуми илиқ об-ҳаво билан бирга кечади. Испания ва Туркия соҳилларида ҳали ҳамон ниҳоятда иссиқ. Малайзия ва Сингапурнинг экзотик курортлари ёз охирида меҳмонларни тиниқ осмон ва илиқ денгиз тўлқинлари билан хурсанд қилади. Сирли Индонезия ва Бали оролида ёз ва кузги мавсумлар тўқнаш келган жойда иқлим шароитлари пляжда дам олиш учун қўл келиши шубҳасиз. Тадқиқот сафарлари ва тоғ манзаралари кўркини хуш кўрувчилар августда Тибетни забт этишга тайёргарлик кўраверишлари мумкин.\nСентябрь – Чехия, Франция, Австрия, Люксембург ва Англиянинг тарихий обидалари бўйлаб саёҳат ва қулай об-ҳаво шароитидан баҳраманд бўлиш учун мавсумнинг сўнгги ойи. Денгиз қирғоқлари, енгил шабада ва майин қуёш нурларини орзу қилувчилар кузнинг бошида Индонезияга, жумладан Бали орлига сафар қилишлари мумкин. Мисрда жазирама қуёш бироз юмшайди ва қулай пляжда дам олиш онлари бошланади, бу вақтда Туркияда сайёҳлик мавсуми секин-асталик билан ўз якунига етади. Малайзия ва Сингапур курортлари сув ва ҳавонинг мақбул ҳарорати билан келганларни шод қилади. Испанияда ҳарорат ҳали ҳануз ёзги, аммо жазирама иссиқ бироз пасайган. Сентябрда Хитойдан Тибетга йўналиш бўйлаб ажойиб саёҳатни амалга ошириш мумкин. Агар сиз бу ойда Жанубий Кореяга ташриф буюрсангиз, Ой ҳосили ва миллий корейс байрамида бевосита иштирок этасиз. Маданий-маърифий дам олишни истовчиларга сентябрда Германияни бориб кўришни маслаҳат берамиз. Бу ойда у ерда турли-туман мусиқий концертлар, кўргазмалар ва маданият фестиваллари бўлиб ўтади.\nОктябрь Германияга саёҳат қилиш учун йилнинг сўнгги қулай фурсати. Ушбу муддатда бироз совуқ ва серёмғир бўлишига қарамай, бу сайёҳларга машҳур фестиваллар, мисол учун Октоберфестга ташриф буюриш учун тўсиқ бўлолмайди. Сентябрдаги тайфунлардан сўнг октябрда Япония табиат томонидан моҳирлик билан чизилган қизғиш-тилларанг манзарани эслатади. Куз ўртасида Миср ва Туркиянинг қумли пляжларида, шунингдек, Индонезиянинг Бали оролида тобланиш мумкин. Октябрда Сингапур ва Амирликларда ҳаво ҳарорати 35 дан ошмайди, бу эса сайёҳларга нафақат океанда чўмилиш, балки ушбу мамлакатларнинг диққатга сазовор жойларини кўздан кечиришга имкон яратади. Октябрь – Хитой ва Тибет бўйлаб саёҳат қилиш учун ажойиб танлов. Бу ойда кўпчилик қизиқувчи сайёҳлар учун Ҳиндистонга ташриф буюриш ва маҳаллий диний байрамларнинг нишонланишини бевосита томоша қилиш қизиқ бўлиши мумкин. Қўшни Непалда эса бу пайтда треккинг ва саёҳат учун қулай об-ҳаво ҳукмронлик қилаётган бўлади. Жанубий Кореяда бу ойда турли озиқ-овқат фестиваллари ва давлатнинг ташкил топиши байрами ўтказилади.\nНоябрда бизнинг ҳудудда булутли куз ҳукмронлик қилади, айни пайтда Бирлашган Араб Амирликлари, Миср ва Сингапурда қулай сайёҳлик мавсуми давом этади. Мазкур ойда жаннатмакон Бали оролида дам олиш учун сўнгги имконият мавжуд. Ноябрь Япония бўйлаб саёҳат қилиш учун охирги қулай муддат бўлиб, шундан сўнг мамлакатни баҳоргача ёғингарчилик қамраб олади. Кузнинг сўнгги ойи Таиландда қуруқ ҳаво ҳукмронлиги ўрнатилади. Бу вақт тадқиқот саёҳатлари ва пляжда дам олиш учун маъқул фурсат. Дайвинг, маржон рифлари ва экзотик балиқлар ихлосмандлари учун Мальдив ороллари сайёҳлик мавсуми эшикларини очади. Бу ойда Ҳиндистонда ажойиб об-ҳаво кузатилади ва беш кун давом этувчи Дивали – олов фестивали ўтказилади. Қўшни Непалда ҳам иқлим шароитлари кундалик муаммолардан дам олиш учун қулай фурсатни тақдим этади.\nДекабрда бизнинг ҳудудда қиш, Ҳиндистон соҳилларида эса бу пайтда пляж мавсуми очилади. Непалда қиш ўзининг энг қизғин палласида, лекин, шунга қарамай у ерда доим қуёш чарақлаб туради. Декабрда Сингапурда улкан байрамлар ва сайр-томошалар бошланади. Бу давр Қоҳира ва Луксор бўйлаб унутилмас саёҳатларни амалга оширган ҳолда Мисрнинг қадимий цивилизацияси билан танишиш учун қулай фурсат. Қадимий иморатларнинг замонавий бинолар билан уйғунлиги Бирлашган Араб Амирликларининг ўзига хос жиҳати. Қишнинг дастлабки ойида бу ерда ҳаво ҳарорати 20 дан 30 градусгача ўзгариб туради, бу эса, ўз навбатида, саёҳатни севувчилар учун шаҳарларнинг архитектура ранг-баранглигидан хотиржам баҳраманд бўлишга ва пляжда заррин қуёш нурлари тафтида ором олишга имкон беради. Мабодо сиз Таиланд ва Мальдив ороллари соҳилларида таътилингизни ўтказишни истасангиз, декабрда қўрқмасдан ушбу экзотик давлатларга саёҳат қилаверинг. Ушбу муддат майин қуёш нурлари ва ёғингарчиликнинг кузатилмаслиги билан ҳам эътиборлидир. Декабрь – Шри-Ланкага саёҳат қилиш учун қулай фурсат. Харобага айланган шаҳарлар, яшил ўрмонзорлар ва илиқ Ҳинд океани хотиржамликка берилиш учун ажойиб имкониятдир.


Пойтахтнинг Юнусобод туманида учта болани уриб кетган аёл 4 йилга озодликдан маҳрум этилди Ўзбекистон янгиликлари\nЎзбекистон, Тошкент – Batafsil.uz ЯА. Ўтган йил июнь ойида пойтахтнинг Юнусобод туманида учта болани уриб кетган аёл 4 йилга озодликдан маҳрум қилинди. Болалардан бири воқеа жойида вафот этган, иккитаси турли даражадаги тан жароҳатлари олган эди. Бу ҳақида Batafsil.uz мухбири хабар бермоқда.\n2019 йил 4 июнь куни кечқурун Юнусободнинг 11 мавзесида юз берган фожеа жамоатчилик ўртасида катта шов-шувга сабаб бўлган эди. Уч фарзанднинг онаси бўлган 43 ёшли Л.Толмачёванинг терговга маълум қилишича, у газ ва тормоз педалларини алмаштириб, болаларни уриб кетган.\nЖиноий иш материалларига кўра, аёл ўзининг Nexia-3 русумли автомашинасида 11-мавзенинг 5, 6 ва 7-сонли кўп қаватли уйлар орасидаги ҳаракатланиб борган. У 5-сонли уй қарашисида бурилган. Толмачева йўл ёқасида турган тўртта болани (Г.А. (2007 йилда туғилган), И.С. (2007 йилда туғилган), Я.С. (2007 йилда туғилган) ва Ф.Р. (2006 йилда туғилган)) кўрган.\nОлий суд матбуот хизматининг хабар беришича, "у ҳаракатланишни давом этиб, йўл қоидаларини қўпол равишда бузган ҳолда, ўзига ортиқча ишонганлиги ва бепарволиги туфайли балоғатга этмаган Г.А., И.С ва Я.С.ларни уриб кетган". Оқибатда Г.А. вафот этган, Я.С. енгил тан жароҳатлари, И.С. - ўртача оғирликдаги тан жароҳатларини олган.\nМазкур жиноят иши Жиноят ишлари бўйича Тошкент шаҳар Юнусобод туман судида судья Э.Шамсутдинованинг раислигида кўриб чиқилган. Дастлабки тергов органи Л.Толмачёвани Жиноят кодексининг 266-моддаси 2-қисмида (йўл ҳаракати хавфсизлиги ёки транспорт воситаларидан фойдаланиш қоидаларини бузиш) кўрсатилган жиноят содир этганликда айблаган.\nСуд аёлни айбдор деб топиб, 18 май куни унга 3 йил муддатга транспорт воситасини бошқариш ҳуқуқидан маҳрум қилган ҳолда 4 йилга озодликдан маҳрум қилиш жазосини тайинлаган. Суд тайинланган жазони яшаш колониясида ўташни ва жазони 2019 йил 6 июндан бошлаб ҳисобланишини белгилаган.\nОлий суднинг эслатиб ўтишича, ҳукм устидан 10 кун ичида шикоят бериш мумкин.


Янги технология: қурилмалар бир-биридан симсиз қувват олади - Terabayt.Uz\nЯнги технология: қурилмалар бир-биридан симсиз қувват олади\nApple’нинг янги патентида қурилмаларини ноодатий тарзда қувватлантириш усули ҳақида ёзилган. Буюртмада икки йўналишга ҳам ток узата олиши мумкин бўлган симсиз зарядка ғалтаги ҳақида гап боради. Шундай қилиб, назарий жиҳатдан олиб қараганда, iPad ёки MacBook iPhone X ёки iPhone 8 смартфонини симсиз қувватлантира олади, улар эса, ўз навбатида ўзидан кичикроқ қурилмаларни зарядлай олади.\nЎҚИНГ:Samsung бехосдан Galaxy Watch’нинг сурат ва жиҳатларини эълон қилиб юборди\nҲозирда iPad ёки MacBook симсиз зарядлаш учун индукцион ғалтаги билан чиқарилмайди, Аммо келажакда бу гаджетларни қувватлантиришнинг янги усулига айланиши мумкин. Патентда MacBook бир нечта қувватлантириш нуқталари билан кўрсатилган, улардан MacBook билан iPhone ва Apple Watch каби бошқа икки ёки учта қурилмалар ўртасида электр узатишда фойдаланиши мумкин. Қурилмалар бири бошқасининг устида ёки остида туришига қараб қувват олади ёки қувват узатади.\nЎҚИНГ:Янги MacBook Pro ноутбукида янги муаммо: плата лат еса маълумотлар қайта тикланмайди\nMacBook, шу йўл билан бошқа қурилмалар учун «қувватланиш гиламчаси”га айланади. Қолаверса, Apple Watch соатини ҳам iPhone дисплейи устига жойлаштириб, қувват олдириш мумкин бўлади.\nЭнди гап Apple’нинг симсиз қувватлаш ғалтагининг кирувчи ва чиқувчи ток орасида қандай қилиб қизиб кетмасдан уланиш масаласини тезроқ ҳал қилишида қолди. Ушбу технология ҳаётга жорий қилингунича эҳтимол йиллар ўтар (агар у қачонлардир амалга ошса, албатта). Ҳозирча эса, ҳеч бўлмаганда AirPower “гиламчаси” чиққанда эди, дея таъкидланади мазкур хабарда.\n#MacBook Pro #симсиз қувватлаш технологияси # Apple


Буюкларнинг ҳикмати: Nike асосчиси Фил Найтдан энг яхши иқтибослар – Ўзбекистон миллий олимпия қўмитаси\nБуюкларнинг ҳикмати: Nike асосчиси Фил Найтдан энг яхши иқтибослар\nБугун Nike брендини бутун дунё билади. Миллионлаб спортчилар ушбу компания маҳсулотини танлашади ва барча мамлакатлардаги харидорлар ўз қаҳрамонларидан ўрнак олиб, Nikeни танлайдилар, бренднинг қадриятлари – мукаммалликка интилишади ва ундан воз кечишмайди.\nФил Найт ушбу компанияни AҚШда ХХ асрнинг ўрталарида асос солган. Энциклопедиялар ва облигациялар сотувидан фаолиятини бошлаб, узоқ ривожланиш йўлини босиб ўтгач, унда япон спорт пойафзалига қизиқиш пайдо бўлади, унинг асосида ўз прототипини яратди.\nБунга сабаб, жаноб Найт бутун умр югуриш ишқибози бўлганидадир.\nБугун ушбу машҳур тадбиркор шахсияти ва унинг энг ёрқин иқтибослари билан танишишни таклиф қиламиз:\n• «Мен бу шунчаки маҳсулот сотиш эмаслигини англадим. Aгар ҳар бир киши кунига бир неча мил юрса, дунё яхшиланиб кетишига ишонардим. Бу кроссовкалар югуриш учун кўпроқ мос келишини ҳис қилдим. Мақсадимни англаган одамлар, ундан бир бўлакка эга бўлишни хоҳлашди».\n• «Муваффақиятга эришиш учун сабаб бўладиган бўшлиқни топишингиз керак. Ўз ишингизга мутлақо иштиёқманд бўлишингиз керак, чунки олдинда жуда кўп мураккаб лаҳзалар бўлади».\n• «Aгар ҳавас қилган нарсангизга эргашсангиз, чарчоқни енгиш осон бўлади, муваффақиятсизлик мотивация беради, омад эса ҳеч нарсага тенг келмайдиган ҳиссиётларга етаклайди».\n• «Фикрингиз, севимли машғулотингиз ақлсизликдек туюлиши мумкин ва бу жуда ажойиб, чунки бутун дунё аҳмоқона ғояларга таянади. Aсосийси, ишингизга шубҳа билан қаровчиларга ўзларига ишониб қолишига йўл қўймаслик керак».\n• «Қўрқоқлар ҳеч қачон бундай ишни бошламайди ва кучсизлар йўлда ўлиб қолишади. Охирида биз қоламиз, хонимлар ва жаноблар! Aгар бирор нарсага эришмоқчи бўлсангиз, шубҳалар, имкониятлар чегараси, оғриқ ва ўтмиш ҳақида унутишингиз керак».\n• “Баъзан [ғоядан] воз кечишга тўғри келади. Баъзида ҳаракатдан кечиш лозим бўлса, баъзида бошқа нарсани синаб кўриш зарур бўлади, бу жуда яхши. Воз кечиш тўхташ дегани эмас».\n• «Бренд – бу мижозлар учун ўзига хос хусусиятга эга нарса, компания йиллар давомида истеъмолчилар оммаси тўпланмагунча аниқ ва равшан баён этилган хабарларни яратади».\n• «Брендингизни қанча одам ёмон кўриши муҳим эмас, чунки уни севувчилар етарли».\n22 May, 2020|Спорт ва маданият, Янгиликлар|


Немис, француз, испан, корейс, япон ва хитой тилларига ихтисослаштирилган 39 та мактаб ташкил этилади — Minbar\n23 авг 10:38 2 дақиқада ўқийсиз Янгиликлар\nЎзбекистонда немис, француз, испан, корейс, япон ва хитой тилларига ихтисослаштирилган 39 та мактаб ташкил этилади.\nВазирлар Маҳкамасининг 21 август куни қабул қилинган қароридан мақсад "истиқболли ёшларни тайёрлаш ҳамда мамлакатнинг туристик жиҳатдан нуфузини юксалтиришга қодир бўлган авлодни камол топтириш" деб айтилган.\nМазкур мактабларда немис, француз, испан ва япон тилларини ўрганишда ўқувчиларнинг ижодий салоҳиятини намоён қилиши учун шарт-шароитлар яратилади, давлат таълим стандартларидан ташқари қўшимча машғулотлар ташкил этилади.\nИхтисослаштирилган мактабларда босқичма-босқич немис, француз, испан ва япон тиллари бўйича муқобил дарсликларга ўтилади.\nЯпон тили педагогларини жалб қилиш мақсадида япон тили фани ўқитувчилар маошига эллик фоизгача миқдорда қўшимча ойлик тўланади.\n“Эл-юрт умиди” жамғармаси орқали 2020–2021 ўқув йилидан бошлаб немис, француз, испан ва япон тили ўқитувчилари хорижга малака оширишга юборилади.\n2020–2021 ўқув йилидан бошлаб, хорижий тилларга ихтисослаштирилган (немис, француз ва япон тилларидан ташқари) давлат умумтаълим муассасаларида ота-оналар ва ўқувчиларнинг хоҳиш-истакларидан келиб чиқиб, немис, француз, испан ёки япон тили иккинчи тил сифатида жорий этилади.\nИхтисослаштирилган мактабларга хорижий мутахассисларни ишга қабул қилишга рухсат берилади.\nГерманиянинг Test DAF (Test Deutsch als Fremdsprache),\nФранциянинг Test DELF (Diplome dʼÉtudes en Langue Française – француз тилини ўрганганлиги тўғрисида) ва DALF (Diplome Approfondi de Langue Française – француз тилини чуқур ўрганганлиги тўғрисида) дипломлари,\nJapanese Language Proficiency Test Certificate (JLPT Certificate – япон тилини чуқур ўрганганлиги тўғрисида) сертификати берилади.\nОТМда хорижий филологияда ўқиган мутахассисларни 2020–2021 ўқув йили давомида немис, француз, испан ва япон тили мутахассислиги бўйича, истисно тариқасида, бепул қайта тайёрлаш амалга оширилади.\nхалқ таълими соҳаси халқ таълими\n27 авг 12:50 2 дақиқада ўқийсиз\n19 авг 09:46 4 дақиқада ўқийсиз


ТОШКЕНТДА АСАЛ БАЙРАМИ!!!\nТОШКЕНТДА АСАЛ БАЙРАМИ!!! 01.12.2018 11:18\nЎзбекистон Республикаси Президентининг 2017 йил 16 октябрдаги "Республикамизда асаларичилик тармоғини янада ривожлантириш тўғрисида"ги Қарорнинг ижросини таъминлаш, асаларичилик соҳасида эришилган ютуқ ва муваффақиятларини намойиш этиш, асаларичилар орасида тажриба алмашиш ва аҳолини сифатли асал маҳсулотлари билан арзон нархларда таъминлаш мақсадида 2018 йилнинг 1-10 декабр кунлари Тошкент шаҳридаги "Ўзкўргазмасавдо маркази" павильонларида иккинчи маротаба “Асал Байрами” асаларичилик маҳсулотлари кўргазма-ярмаркаси бўлиб ўтказилади.\n“Асал Байрами” асаларичилик маҳсулотлари кўргазма-ярмаркаси доирасида 270 дан ортиқ асаларичилик субъектлари, Республикамизнинг барча ҳудудларидан асаларичилик соҳасининг илғор вакиллари иштирок этиши режалаштирилган.\nЎзбекистон Республикаси Президентининг 2017 йил 16 октябрдаги "Республикамизда асаларичилик тармоғини янада ривожлантириш тўғрисида"ги ПҚ-3327-сонли Қарорига асосан "Ўзбекистон асаларичилари" уюшмаси ташкил этилди, унинг асосий йўналишлари ва вазифалари қуйидагилар этиб белгиланди:\n- асаларичилик соҳасининг норматив-ҳуқуқий базасини ишлаб чиқиш;\n- соҳани ривожлантириш дастурларини тайёрлаш ва амалга ошириш;\n- ягона илмий-техник, технологик, инвестиция ва экспорт сиёсатини олиб бориш;\n- олий, ўрта махсус, касб-ҳунар ва шу жумладан чет эл таълим муассасаларида кадрларни тайёрлаш ва қайта тайёрлаш;\n- асаларилар озуқа базасини мустаҳкамлаш ва табиий ресурслардан оқилона фойдаланиш.\n2018 йилда давомида Қорақалпоғистон Республикаси, Тошкент шаҳар ва барча вилоятларда ҳудудий асаларичилар уюшмалари ташкил этилди. , сайёр учрашувлар ва асаларичиларнинг учрашувлари ўтказилди, соҳанинг асосий муаммолари ва устувор вазифалар аниқланди.\nЖорий йилда Ўзбекистон асаларичилари уюшмаси Халқаро асаларичилик уюшмалари Федерацияси "Апимондиа"га аъзо бўлди, бу Республикада асаларичиликини жадал суръатда саноатлаштириш, ривожланган мамлакатларнинг халқаро тажрибасидан фойдаланиш, қишлоқ хўжалиги маҳсулотларини етиштиришда асаларичилик соҳасининг асосий йўналиши - қишлоқ хўжалиги экинларининг ҳосилдорлигини сезиларли даражада ошишига сабаб бўлувчи «чанглатиш» агротехникасини жорий этиш, бу эса республиканинг озиқ-овқат хавфсизлиги дастурини амалга оширишда муҳим ҳисса қўшади.\n2018 йилда биринчи марта Фарғона давлат университети ва Самарқанд ветеринария институтида зоотехник-асаларичи мутахассислиги бўйича юқори малакали мутахассислар тайёрлаш бошланди. Барча вилоят коллежларида асаларичилик соҳаси учун зоотехник йўналиши бўйича бир йиллик ўқув курслари ташкил этилди. Хорижий мутахассислар томонидан коллеж ўқитувчилари учун асаларичилик курсларини ўқитиш услублари бўйича семинарлар ўтказилди. Илмий ва педагогик кадрлар тайёрлаш мақсадида Россия, Исроил ва Украинадаги илмий ва ўқув муассасалари билан горизонтал алоқалар ўрнатилди.\nАТ “Алоқабанк" ва Ўзбекистон асаларичилари уюшмаси таъсисчилигида асосий фаолияти асаларичилик субъектларига асаларичилик соҳасида қўлланиладиган инвентарлар, ускуналар, жиҳозлар, шунингдек асални қадоқлаш бўйича замонавий технологик линияларни лизингга беришдан иборат бўлган «ALOQALIZING» МЧЖ лизинг компанияси ташкил этилди.\nЎзбекистон Республикасида асалариларни кўчириш ва жойлаштириш тартиби ишлаб чиқилди ва жорий этилди. Мазкур тартибга мувофиқ асал йиғиш даврида уюшма талабномасига асосан уюшмага аъзо бўлган асаларичилик субъектларига ўрмон фонди ерлари, қўриқланадиган табий ҳудудлари (давлат қўриқхоналари, муҳофаза қилинадиган ҳудудлар бундан мустасно), тоғли ва тоғ олди ҳудудларидан, табиий яйловлардан, шунингдек бошқа қишлоқ хўжалиги ерларидан бепул фойдаланиш имконияти берилди. Божхона тўловларидан озод этилган холда 100 минг долларга инвентарлар, ускуналар, асаларичилик соҳасида фойдаланиладиган ёрдамчи ускуналар, мумпарда ва мум маҳсулотлари олинди.\n“Ўзбекистон асаларичилари” уюшмаси аъзолари белгиланган тартибда тасдиқланган тартибда тасдиқланган рўйхатлар бўйича 30 минг АҚШ долларидан ортиқ имтиёзларга эга бўлдилар.\nУюшма томонидан асални қалбакилаштириш бўйича Маъмурий кодексга ўзгартиришлар киритиш масалалари ишлаб чиқилди ва муҳокамага қўйиш учун тавсия қилинди. Бу масала Вазирлар Маҳкамасида кўриб чиқиш жараёнида унинг сафи кенгайтирилиб, унга Республикада ишлаб чиқарилаётган барча озиқ-овқатлар ва саноат маҳсулотлари ҳам киритилди.\nАсаларичилик маҳсулотларини стандартлашни такомиллаштириш унга ҳалқаро стандартларни жорий этиш ва Ўзбекистоннинг асаларичилик маҳсулотларини стандартлаш бўйича давлатлараро Қўмитасига аъзо бўлиш бўйича ишлар олиб борилмоқда.\nЎзбекистон Республикаси Вазирлар Маҳкамасининг маҳсус қарорига биноан Тошкент шаҳрининг марказида Ўзбекистон асаларичилар уюшмасини жойлаштириш учун унга икки қаватли бино ажратилди.\nҲозирги вақтда бу бинода таъмирлаш ва қайта қурулиш ишлари олиб борилмоқда. Унга уюшмани оператив бошқариш хуқуқига эга бўлган бош офис, асаларичилик маҳсулотларини сотиш бўйича савдо маркази, асаларичиликда ишлатиладиган асбоб-ускуналар, дастгоҳлар, инструментлари, янги технология анжомлари учун кўргазма маркази (зали), лизинг компонияси, асаларичилар малакасини ошириш факультети, апитерапия маркази, асал ва бошқа асаларичилик маҳсулотлари сифатини аниқлаш бўйича лаборатория жойлаштирилади.\nВилоятларда кўп асал беришга имкониятли бўлган дарахтларни ва ўсимликларни экиш бўйича кўплаб тажрибалар ўтказилди.\nАсаларичилик бўйича тажриба станциясини ташкил этиш ва бу ишларга чет эл олимларини жалб қилиш бўйича режалаштирилган ишлар олиб борилмоқда. БМТнинг Озиқ-овқат ва қишлоқ хўжалиги бўйича ташкилоти (ФАО) билан ҳамкорликда амалга ошириш учун лойиҳа тайёрланди. Бу лойиҳага мувофиқ Ўзбекистонда асаларичилик бўйича матуҳассислар ва илмий ходимларни тайёрлаш учун 400 минг АҚШ доллари миқдорида грант ажратиш кўзда тутилган.\n2018 йилда Ўзбекистон Республикасида асалариларнинг зоти таркибини яхшилаш мақсадида ғарбий Украинадан икки мингдан ортиқ карпат зотига мансуб наслдор она арилари (оркисинлар), Германиядан карника зотига мансуб она арилар импорт қилинди. Наманган вилоятида она ариларни сунъий уруғлантириш бўйича лаборатория ташкил этилди, наслчилик ишларини такомиллаштириш бўйича режали ишлар олиб борилмоқда, Фарғона вилоятида алоҳида ажратилган қочириш пунктлари ташкиллаштирилмоқда.\nЎзбекистондан асал экспорт қилиш бир неча бараварга ошди, асалари пакетларини экспорт қилиш 1,5 бароборга кўпайди ва уларнинг сони 207 минг донага етди, умумий валюта тушумлари бир ярим мартага ошди ва унинг суммаси (миқдори) бир миллион долларга етди.\n2018 йилда Ўзбекистонликлар дастурхонига 17 минг тоннадан ортиқ ширин асал маҳсулотлари етказилиб берилди, аҳоли жон бошига асал ишлаб чиқариш ярим килограммни (0,5 кг) ташкил этди.\nАсаларичиликни ривожлантириш бўйича қабул қилинган қарорларда белгиланган чора-тадбирларнинг амалга оширилиши, бу соҳани (асаларичиликни) вертикал бошқарувини ва тармоқни бошқарувининг ягона тизимини ташкил қилиш имкониятини унинг жадал ривожлантиришни, янги иш ўринлари яратилишини, асаларичиликни саноат асосига ўтказишни, илғор технологияларни жорий этишни ва уларнинг натижасида асал ишлаб чиқариш ҳажмини ошириш, ҳамда Республика аҳолисининг сифатли асаларичилик\nмаҳсулотларига бўлган эхтиёжларини таъминлаш (қондириш), бу тармоқнинг экспорт салоҳиятини ошириш.\nАҳоли орасида ари ва асаларичилик маҳсулотларини тарғиб қилиш, уни соғломлаштиришга имконият яратиш, Ўзбекистоннинг барча асаларичиларини бирлаштириш, интенсив технологияларни жорий этиш ва тажриба алмашиниш, асаларичиликни ривожлантириш бўйича қабул қилинган қарорда белгиланган вазифаларни бажариш самарадорлигини ошириш, асаларичилик субъектларининг фаолиятини қўллаб қувватлаш ва мувофиқлаштириш, асаларичиларнинг муаммоларини муҳокама қилиш ва уларнинг ечимини аниқлаш мақсадида иккинчи бор “Асал байрами” ўтказилмоқда, унинг ташаббускорлари АТ “Алоқабанк” ва Ўзбекистон асаларичилари уюшмаси ҳисобланади.\n2017 йил 1-декабрда “Асал байрами” кўргазмасининг тантанали очилиш маросими бўлиб ўтди.\nКўргазма-ярмаркалари тадбирлари 10-декабрга қадар “Ўзкўргазмасавдо”нинг биринчи қаватида соат 900дан 1700гача давом этди.\nАсал байрами ва кўргазма ярмаркалари доирасида қуйидаги тадбирлар ўтказилади:\n-асалари кўргазмаси ва барча асаларичилик маҳсулотлари спектри;\n-инвентар ва ускуналар кўргазмаси шу жумладан чет эл мамлакатларида асаларичиликда фойдаланиладиганлари, ветеринария дори-воситалари;\n-илмий-амалий семинарлар, мастер-класслар, асаларичилар ўртасида тажриба алмашиниш;\n-қўшни мамлакатлардан “Асал байрами”га қизиққан асаларичиларни қатнашиши кўзда тутилган;\n-12 та номинация бўйича конкурс ўтказиш, ғолибларни аниқлаш ва уларни мукофотлаш.\nБайрам иштирокчилари ва мехмонлари кўргазма-ярмаркада асаларичилик тармоғи субъектлари ҳамда улар томонидан ишлаб чиқарилган махсулотлари билан ташиши мумкин.\n“Асал байрами”га Республикамизнинг турли худудларидан келган иштирокчиларга “Ўзкўргазмасавдо” залида алоҳида павильонлар ажратилган.\nБунинг билан улар кўргазмада иштирок этишдан ташқари аҳолига ва пойтахт мехмонларига ўзларининг махсулотларини сотиш имкониятига эга бўлади.\nМахсулотларни сотиб олувчиларга сотиш учун шартномалар имзолашга барча шароитлар яратилган.\nИштирокчилар ва уларнинг вакиллари 3-9 декабр кунлари ўтказиладиган асаларичиликда долзарб саволларга бағишланган илмий-амалий семенарда қатнашиш имкониятига эга. Семинарлар очиқ мулоқат тарзида маъруза ёки мастер-класслардан иборат бўлади.\nИлмий амалий семинарда соҳага алоқадор вазирликлардан Қишлоқ хўжалик вазирлиги, Давлат божхона қўмитаси, Давлат солиқ қўмитаси, Давлат ветеринария қўмитаси, Ўрмон хўжалиги давлат қўмитаси ва бошқа ташкилотлардан вакиллар иштирок этади.\n“Асал байрами” кўргазма-ярмаркасида иштирок этганлардан ғолиблар аниқланиб улар фаҳрий ёрлиқ ва махсус сертификатлар билан тақдирланади.


Хайрулла Ҳамидовдан: Олтин авлодга мурожаат! » Ўзбекистон янгиликлари – Zamin.uz\nХайрулла Ҳамидовдан: Олтин авлодга мурожаат!\n05 январь 2019, 20:46\n“Спорт” телеканалида Сервер Жепаров ҳамда Тимур Копадзе иштирок этган кўрсатувни томоша қилдим. Уларнинг бугунги футболимиз ҳақидаги гапларидан кўра ўзлари қатнашган турнирлар ҳақидаги фикрлари кўпроқ ёқди. Ҳали бошланмаган мусобақа ҳақида барибир ҳеч ким аниқ гап айта олмайди, улар ҳам шу жумладан. Ўтиб кетган ўйинлар ҳақида эса, тўлиб-тошиб гапиришга имкон бор.\nБунинг устига, Сервер ҳам, Тимур ҳам ўтмишни эслашга мойил бўлган ажойиб бир даврда туришибдики, ҳиссий сўзлар айнан шу паллада тиниқроқ янграйди. Кейин бу гаплар эскирарди, ҳозир мавриди эди. Дилшод Тўхтабеков ҳам асосий эътиборни мозийга қаратиб тўғри қилди, бугунги кун ҳақидаги умумий гаплар эшитиш меъдага тегади.\nОсиё кубоклари тарихига назар ташлайдиган бўлсак, ўтган аср бизга далда бера олмаган. Илк турниримиз биз учун қайғули, Ливандаги мусобақа эса, ўта қайғули, аниқроғи, фожиали якунлангани ҳалигача эсимизда. 2004 йилдан бошланган янги давримиз ўзбек футболининг бугунги даврига тамал тошини қўйган. Гуруҳ ўйинларидан чиқиб келяпмиз ўшандан буён.\nСервер ҳам, Тимур ҳам шу ҳақда тўлқинланиб гапиришди. Гуруҳдан қандай чиққанлари, плей-оффдаги ўйинлар таассуроти, чорак финал, ярим финалда тўхташимиз сабаблари... ҳаммаси қизиқ, гап йўқ. Лекин мана шу икки юлдузимизнинг “тўхтаган жойи” Абрамов даври бўлди. Тамом. Австралиядан қабул қилинган зарбани тушунтириб беришларига тўғри келди кейин. Жанубий Кореяни енга олмаслигимиз илдизлари очилди. Менталитет ва ҳоказо. Юқорироқ мавзулар ҳақида сўзлашга, табиийки, имкон топилмади.\nЯна бир қизиқ жойи – Копадзе 2004 йилги Осиё чемпионатида ёшгина йигит бўлиб, илк турнирда қатнашганини хотирлагани бўлди. Шундан бошланиб кетди деди ҳаммасини. Ҳа, у бугунги турниргача бари мусобақада қатнашиб келган. Бирида яхшироқ, бирида аламли. Лекин у фаолиятини тугатиб ташриф буюрган кўрсатувида чемпионлик ҳақида гапира олмаяпти. Имкони йўқ-да чунки.\nЎтган йилнинг январида қитъани титратган 23 ёшли чемпионларимиз ҳам худди Тимур сингари терма жамоадаги илк турнирлари остонасида туришибди. Улар ҳам худди Тимур сингари, Сервер сингари йиллар ўтиб, 4 та Осиё чемпионатида қатнашиб, ўз фаолиятларини якунлаган онларида қандайдир кўрсатувда ўтмишни хотирлаб ўтиришларига тўғри келади. Ўшанда уларнинг олдида иккита вариант бўлади: журналистнинг “қайси чемпионликни қўлга киритиш сизларга завқлироқ бўлган: Хитой-2018ми ё БАА-2019?” деган саволларига жавоб беришлари ё Тимур ва Сервер каби плей-офф ўйинлари ҳақидаги саволларга жавоблар...\nҚайси бирини танламоқчисимиз, йигитлар?\nҲа, майли, янада тушунтириброқ гапирадиган бўлсам, жаҳон юлдузларидан бири, Испания терма жамоаси сардори бўлган Рауль Гонсалеснинг яқинда телевидениега берган интервьюсидан ҳам парча келтираман. У ўз фаолияти ҳақида гапириб бўлиб, шундай деган: “Мен мендан кейинги авлоддан фахрланаман, улар ҳозир сизнинг кўрсатувингизга чалахотиралар билан эмас, Европа ва жаҳон чемпионлиги билан ташриф буюришади”.\nҲурматли ёш иқтидор эгалари, ҳозир сизлар сардорингиз Одил Аҳмедов, ҳужумчингиз Марат Бикмаев, посбонингиз Игнатий Нестеров, темир қўрғонларингиз Анзур Исмоилов ҳамда Акмал Шорамҳмедов билан бир маслак йўлида бирлашишга имконият топинг, финалгача боришга, керак бўлса охирги рақибни-да енгишга чора топинг. Шунда биласизми нима бўлади: ҳам ўзингизнинг “келажакдаги ўтмишингиз”ни нурга чўмдирасиз, ҳам акаларингизни юқоридаги юлдузлар ҳолига тушишидан сақлаб қоласиз.\nМен ўйлашимча, шунақа олтин авлод етишиб бўлди. Барчангизни ҳар куни кўряпману, ишончим борган сари ошиб бормоқда.\nЯнгиликлар » Спорт » Хайрулла Ҳамидовдан: Олтин авлодга мурожаат!\n21:26 ҚПЛ. Жепаров дебют ўйинидаёқ гол киритди\n16:03 Сервер Жепаров: Хитойни унутиб, бор эътиборни бугунги ўйинга қаратиш лозим\n10:25 Хайрулла Ҳамидовдан ажойиб талқин: «Мен майдонда ўликка ўхшаб ўйнайман»


Ислом оламидаги тарихий шаҳарлар қандай тикланмоқда? - BBC News O'zbek\nИслом оламидаги тарихий шаҳарлар қандай тикланмоқда?\nОға Хон жамғармасининг Тарихий Шаҳарлар дастуридан кўзланган мақсад, Мусулмон дунёсидаги қадимий биноларни асраб-авайлаш ва таъмирга муҳтожларини қайта фойдаланишга тайёрлашдир.\nОға Хон жамғармасининг ушбу лойиҳаси Мусулмон дунёсидаги муҳим бино ва ёдгорликларни таъмирлаб қайта ҳаётга қайтаради. Бу Африка шимоли, Малидаги машҳур Дженне масжиди. Масжид тўла пахсадан барпо этилган, бироқ сўнгги йилларда цементдан кўп фойдаланилгани оқибатида бино оғирлашиб, қулаш хавфи пайдо бўлган. Жамғарма бинони ана шу хавфдан бартараф этиб, уни мустаҳкамлади.\nУч йил давомида Афғонистоннинг Ҳирот шаҳри қадимий қалъаси таъмирланди. Ҳали 1980 йиллардаги Совет қўшинлари ишғоли давридан қолган миналарни зарарсизлантириш учун сапёрларни чақиришга ҳам тўғри келди.\nҲирот қалъаси таъмирдан олдин ва кейин. Афғонистон расмийлари бундан кейин Ҳирот сайёҳларни ўзига жалб этишига умид қилмоқдалар.\nҲазрат Алишер Навоий қабри ҳам сақланган Ҳиротнинг Гузаргоҳи. Гузаргоҳдаги Абдуллоҳ Ансорий мақбарасининг шимоли-шарқий томони кўриниши. Оға Хон жамғармаси шаҳарда янги бинолар барпо этилаётгани боис Ҳирот ўзининг қадимий ёдгорликларидан ажралиб қолаётганидан хавотир билдирган.\nЗанзибардаги қадимий шифохонанинг Оға Хон жамғармаси таъмирлашидан олдинги ва кейинги суратлари. Жамғарманинг Тарихий шаҳарлар дастури Стоун Таунда 11 бинони қайта тиклаган.\nДеҳлидаги Ҳумоюн мақбараси ва боғининг қайта тиклаш ишларидан олдинги ва таъмирдан кейинги кўринишлари.\nҚоҳирадаги Аслам масжиди ва унинг ёнидаги майдон ҳам 2000 йилда таъмирга муҳтож эди. Оға Хон жамғармаси бу ерда 2009 ўз ишларини якунлаган.\nОға Хон жамғармаси томонидан тайёргарликдан ўтказилган мутахассислар Аслам масжидидаги эшикни тозаламоқдалар.\nПокистон шимолидаги Хунза водийсидаги Балтит қалъаси.\nСуриянинг Алеппо шаҳридаги қалъа ва унинг атрофи ҳам ободонлаштирилди. Натижада пиёдалар учун янги уч қатор йўлка пайдо бўлди.\nСалоҳиддин қалъасининг қуш парвози баландлигидан олинган сурати. Қайта таъмирлаш ишларида қалъанинг исломий аҳамиятига ҳам эътибор қаратилган.\nГилгит-Балтистондаги Шигар қалъасининг таъмирдан кейинги кўриниши. Қадимий биноларни сақлаб қолиш билан бирга улардан яна фойдаланиш йўллари ҳам изланган. Шигар қалъаси ҳозирга келиб меҳмонхонага айлантирилган.


Қайта жонлантирилган ГАЗ-69нинг салони намойиш этилди\n15:33 / 21.12.2015\nСовет даврининг машҳур йўлтанламасларидан бўлган ГАЗ-69 машинаси қайта ишлаб чиқарила бошлаши хабаридан сўнг, янгиланган марканинг салони биринчи марта намойиш этилди. Салон эскизи дизайнер Арсений Михеев томонидан ижтимоий тармоқларга жойлаштирилди.\nМашинанинг оригинал моделидан фақат рама ва кузов сақланиб қолади. Унинг олдида ҳам, орқасида ҳам бошқариладиган амортизаторлар бўлади.\nУ 5.7 ёки 6.4 л ли V8 HEMI мотори билан таъминланади. Двигателлар Chrysler 545RFE автоматик трансмиссияси билан уйғунликда ишлайди.\nМашина Санкт-Петербургда Truck Garage компанияси томонидан қайта тикланади. Бундай машиналардан жами 12 дона ишлаб чиқарилади, ҳар бирининг нархи 4 млн рублни ташкил қилади. Биринчи товар машинаси 2016 йил апрелида чиқарилади.


Барча даражадаги ҳокимлар ўз минтақаларида шахсан жавобгардир\nКарантин юмшатилганига қарамай, «темир интизом» энг муҳим қоида бўлиб қолиши керак\n18 Avgust 10:53 COVID-19\nИНТИЗОМ КАРАНТИННИ ЮМШАТИШ КОРОНАВИРУС ПРЕЗИДЕНТ ШАВКАТ МИРЗИЕЕВ\nЧет элда ишлаётган Ўзбекистон фуқаролари учун муносиб шароитлар яратиш чора-тадбирларига бағишланган йиғилишда Президент Шавкат Мирзиёев мамлакатдаги пандемия билан боғлиқ вазиятга тўхталди, деб хабар берди давлат раҳбари матбуот хизмати.\nИюл ва август ойларида COVID-19-дан соғайган одамлар сони сезиларли даражада ошди, дейилади хабарда. Хусусан, сўнгги беш кун ичида соғайиб кетганларнинг улуши 77% дан 87% га ошди. Даволаётганлар сони 7000 дан 4000 гача камайди.\nДавлат раҳбари Россияга 40 га яқин ва Хитойдан 10 га яқин мутахассис Ўзбекистонга келганини таъкидлади. Улар минтақаларга тарқатилиб, беморларни даволашни бошлайдилар ва жойида шифокорларни ўқитадилар.\nЭмланган ходимлари бўлган кафе ва ресторанлар чекловсиз ишлайди\nПрезидент фуқароларнинг мурожаатларини инобатга олган ҳолда карантин талаблари енгиллаштирилганини, бироқ шу билан бирга, одамларнинг жамоат жойларида кўпайиб кетиши сабабли вирус тарқалиш хавфи сезиларли даражада ошишини таъкидлади.\nШуни ёдда тутган ҳолда, давлат раҳбари ҳушёрлик ва эҳтиёткорликнинг муҳимлигини тушунтиришни, вирусдан ҳимоя қилиш учун ўрнатилган талабларга қатъий риоя қилишни, шунингдек амалий ёрдам кўрсатишни ва назоратни таъминлашни буюрди.\n«Темир интизоми барчамиз учун асосий қоидаси бўлиб қолиши керак. Корхоналар, ташкилотлар, қишлоқ хўжалиги ва қурилиш майдончалари, транспорт ва жамоат жойлари ҳам ушбу талабларга қатъий риоя қилишлари керак «, – деди Шавкат Мирзиёев.\nБарча даражадаги ҳокимлар, секторлар, соғлиқни сақлаш тизимлари, маҳаллалар, ички ишлар ва бошқалар раҳбарлари пандемия билан боғлиқ вазият учун тегишли ҳудудлар ва соҳаларда шахсий жавобгарлик олишлари кераклигини айтиб ўтилди.\nДунёнинг 130 мамлакати коронавирусга қарши эмлашни олмаган\nЎзбекистонда коронавирус билан касалланган одам камаймоқда\nЎзбекистонда COVID-19 статистикаси


Хитой 10.6 млрд долларга 350та темир йўл состави сотиб олади\n13:56 / 17.07.2015\nChina Railway Investment давлат холдинги 351 дона темир йўл состави етказиб беришга тендер эълон қилди. China Daily нашрининг ёзишича, 66 млрд юань ёки 10.6 млрд долларлик ушбу шартнома Хитой тарихидаги энг йирик буюртма бўлади.\nChina Railway Investment 228 юқори тезликка эга состав (250 км/соатгача) ва 123 поезд сотиб олмоқчи.\nХитойдаги биринчи юқори тезликдаги йўналишнинг қурилиши 1999 йили бошланган эди. 2013 йил якунларига кўра мамлакатда бундай йўллар узунлиги 11 минг км ни ташкил қилди. Ўтган йили бу кўрсаткич 16 минг км га тенг бўлди.\n2020 йили Хитой йўловчилар миқдорини 3 баробарга ошириб, 5 млрд га етказмоқчи.


Ҳурматли Улуғ Ватан урушининг фахрийлари, фронторти меҳнаткашлари!\nСизларни 9 май – Буюк Ғалаба байрами билан чин юракдан табриклаймиз!\nБу – Ватанни ҳимоя қилишдаги сўнмас мардлик ва мислсиз шуҳратнинг, халқимизнинг чексиз қаҳрамонлиги ва тенгсиз куч-ғайрати тан олинадиган шонли сана.\nТинч ҳаёт ва авлоднинг бахтли келажаги учун ўт-сув кечиб, қайғу-ҳасрат чеккан, уларнинг барчасини матонат билан енга олган фахрийларнинг чинакам жасорати ва меҳнати ёдимиздан ҳеч қачон ўчмайди. Сизлар кўрсатган сабот-матонат, ҳақиқий ватанпарварлик, кўп миллатлар тотувлигининг беқиёс намунаси бўлиб, тарихда қолди. Шунинг учун ҳам машаққатли йиллардаги ота-боболаримизнинг фидойилиги ва мардлиги ҳамда фронторти меҳнаткашларининг заҳматлари олдида биз ҳар доим ҳурмат билан бош эгамиз. Синовли дамларда кўксини ўққа тутган қаҳрамонларга алоҳида эъзоз кўрсатиш бугунги авлоднинг фарзандлик бурчи.\nҚозоғистон Республикаси Президенти, Элбошимиз Нурсултан Назарбаев: “Мардлик ва қаҳрамонлик, Ватанга бўлган муҳаббат суронли урушда Ғалабага йўл очиб берди”, деган эди.\nУлуғ Ватан урушига Жанубий Қозоғистон ўлкасидан 140 мингдан кўпроқ киши отланиб, уларнинг деярли ярми она юртига қайтиб келмади. Иккинчи жаҳон урушида жонини ҳам аямай жасорат кўрсатган 51 нафар ҳамюртимизга Совет Иттифоқи Қаҳрамони унвони берилган бўлса, 8 нафари “Шуҳрат” орденининг соҳиби бўлди. Жасурлиги учун минглаган фахрийларимиз турли орден, медаллар билан тақдирланди. Бугунги кунда минтақамизда 174 нафар Улуғ Ватан уруши фахрийси, 4885 уруш иштирокчиси ва ногиронларга тенглаштирилган шахслар ҳамда 15 733 фронторти фахрийлари бор.\nҲурматли Улуғ Ватан уруши фахрийлари ва фронторти меҳнаткашлари!\nСуронли кунлардаги ҳалол меҳнатингиз ва фаол фуқаровий тамойилларингиз учун сизларга ташаккур билдирамиз. Ўша мардликка йўғрилган кунлар тарихимизнинг мангу унутилмас саҳифалари бўлиб қолаверади.\nБуюк Ғалаба байрами билан муборакбод этар эканмиз, барчангизга мустаҳкам соғлик, осойишта ҳаёт ва хонадонларингизга қут-барака тилаймиз!\nЖ. ТУЙМЕБАЕВ, Жанубий Қозоғистон вилояти ҳокими; Қ. БАЛАБИЕВ, Жанубий Қозоғистон вилоят маслаҳатининг котиби, 2018-05-05, 12:11 212


Тошкент учун электр автобуслари сотиб олинади - Фарғона.Ру ахборот агентлиги\n02:34 msk, 18 Июнь 2019\nТошкент учун электр автобуслари сотиб олинади\n12.09.2018 10:48 msk\nЭлектробус. Elt-is.com сайти фотоси\n«Тошшаҳартрансхизмат» раҳбари БМТ Тараққиёт дастури билан жамоат электробуслари тизимини жорий этиш тўғрисида музокара-лар олиб борди. Лойиҳа 10−15 дона шундай электромобилларни сотиб олишни кўз-да тутади. Бу ҳақда компания раиси Моҳирхўжа Валиев сешанба куни бўлиб ўтган матбуот анжуманида маълум қилди, деб хабар беради Gazeta.Uz.\n«Улар ҳозирги автобуслар ўрнини эгалламайди, балки алоҳида йўналишлар очилади. Мазкур экологик транспорт учун инфратузилма зарур. Лойиҳанинг бир қисми БМТ ТД томонидан молиялаштирилади»,— деди Валиев.\n«Тошшаҳартрансхизмат» компанияси 2018−2019 йиллар давомида 550 дона паст полли SamAuto LE 60 ва MAN (сиқилган газда ҳаракатланадиган) автобусларини сотиб олади. Автобуслар кондиционер ва имконияти чекланган шахслар учун аппареллар билан таъминланади. 160 та машинадан иборат (80 та LE 60 ва 80 та MAN) биринчи партия ноябрда, яна 200 та автобус — 10 та LE 60 ва 190 та MAN 2019 йилда етказиб берилади. Жорий йилдан автобуслар кондиционерлар билан таъминланади.\nSamAuto LE 60 — Самарқанддаги «СамАвто» конструкторлар бюроси томонидан тўлиқ лойиҳалаштирилган биринчи автобусдир. Тошкент учун катта миқдорда MAN автобуслари сотиб олинаётгани учун пойтахтда мазкур компаниянинг йирик хизмат кўрсатиш маркази очилади.\n«Тошшаҳартрансхизмат» ва JV MAN Avto-Uzbekistan қўшма корхонаси ўртасида шартнома имзоланиб, унга кўра 2017 йилдан 2019 йилгача 350 та автобус харид қилинади. Улардан 110 донаси 2018 йили Тошкент авто паркларига етказилиб берилади. Самарқандда ишлаб чиқарилаётган битта MAN русумидаги автобуснинг нархи $227,7 минг туради, яъни 110 дона автобус $25 млн миқдорига тенг. Маблағни пенсия жамғарма тизими “қарз бериб” туради.


Бу қизиқ: Фьюри - Уайлдер реваншининг чўзилиши нимага барча учун фойдали? / CHAMPIONAT.asia\n08:39Olamsport: Отабек Умаров Ўзбекистондаги ММА ҳақида, Нодирбек Магнус Карлсендан ўтиб кетди ва бошқа хабарлар 0 08:36Бугун 16:45. Сингапур - Ўзбекистон 7 08:30“Интер” Хандановичга ўринбосар излашни бошлади 0 08:09“Атлетико”га ПСЖ ҳужумчиси керак 0 07:58Евро-2020 саралаши. Франция - Туркия 1:1 0 07:53Евро-2020 саралаши. Украина - Португалия 2:1 4 07:50Бэйл бир қарорга келди 1 07:48Евро-2020 саралаши. Болгария - Англия 0:6 1 07:43Ўртоқлик учрашуви. Чехия - Шимолий Ирландия 2:3 0 07:40Украина—Португалия учрашуви статистикаси билан танишинг 1 04:06"Championat.asia"да "Гол завқи" : Криштиану Роналду ижросида (1-сон) 12 03:31"Абрамов армияси", камгап Муҳитдинов ва сақич чайнаш тақиқланган Сингапур. Сафардаги дастлабки кунимиз ҳақида 24 02:02Даврон Файзиев: "Сингапурни аутсайдерлар қаторига қўшишингиз мумкин, аммо..." 23 01:55Шевченко шогирдлари ҳам Евро-2020 йўлланмасини қўлга киритишди 12 01:40Евро-2020 саралаш. Украина бир киши кам бўла туриб, Португалияни мағлуб эта олди 38\nБу қизиқ: Фьюри - Уайлдер реваншининг чўзилиши нимага барча учун фойдали?\n07 мар 20:00\nТеглар : Бокс\nТайсон Фьюри машҳур промоутер Боб Арум билан шартнома имзолаб, супероғир вазн қиролларидан бирига айланди.\nАнглиялик боксчи Кличкони мағлубиятга учратганидан сўнг, ўзини «қирол» деб эълон қилганди. Лекин, эндиликда уни ҳақиқатдан ҳам «қирол» деб атаса бўлади.\nНима учун? Тайсонга бунга эришиш учун учта қадам етарли бўлди. Биринчиси, узоқ танаффусдан сўнг Уайлдер билан жанг қилиш имконига эга бўлди. Иккичидан, Уайлдерга қарши жуда ажойиб жанг олиб борди ва ниҳоят учинчидан Боб Арум билан шартнома имзолади.\nТайсон Фьюри Кличко устидан қозонилган ғалабадан сўнг «қирол» деб аталмаганига сабаблар етарли эди. Чунки, бу даврга келиб Кличко аввалги Кличко эмасди, шунингдек аллақачон бу вазн тоифасида Уайлдер ва Жошуа ўз номларини ёзишни бошлашганди.\nФьюри ва Кличко ўртасидаги жангнинг қизиқарли лавҳалари\nТайсон ва Уайлдер ўртасида бўлиб ўтган дастлабки шиддатли жангдан сўнг, ташкилотчилар иккинчи жангни ташкилаштириш учун ҳаракат қилишганди. Умуман олганда барчаси Фьюри "Top Rank" ва ESPN билан шартнома имзолагунга қадар яхши кетаётганди. Чунки...\nМақоланинг тўлиқ қисми қуйидаги саҳифада > > > Бу қизиқ: Фьюри - Уайлдер реваншининг чўзилиши нимага барча учун фойдали?\nРаҳматжон Рўзиохунов - "Вой маладессс", ўзбек боксидаги муаммо, "Uzbek Tigers" ва бошқа мавзулар ҳақида 9\nИсроил Мадримов "Madison Square Garden"да рингга кўтарилди 5\nБокс. Жаҳон чемпионати қаҳрамонларига "Президент совғаси" топширилди 9\n"Локомотив" ПФК боксчиларимизнинг халқаро ютуғи билан қутлайди 6\nЖаҳон чемпионати финали жуфтликлари: Бугун тўрт нафар боксчимиз олтин медаль учун жанг қилади 6\nЎзбек боксчилари иштирокидаги жангларни жонли эфирда томоша қилинг 3


8 йил аввал 2671 siyrat.uz\nАллоҳ таоло: «Аллоҳ Набийлардан: «Сизларга китоб ва ҳикмат берганим учун, кетингиздан сизлардаги нарсани тасдиқловчи Расул келганда, албатта, унга иймон келтирасиз ва ёрдам берасиз», деб аҳду паймонларини олиб туриб: «Иқрор бўлдингизми? Бу ҳақда ишончли аҳду паймонимни қабул қилдингизми?» деганини эсла. Улар: «Иқрор бўлдик», дейишди. У: «Бас, гувоҳ бўлинглар, мен ҳам гувоҳ бўлувчиларданман», деди», (Оли Имрон, 81) деган. Шарҳ: Ушбу ояти каримада ажойиб бир кўриниш васф этилмоқда: ҳамма пайғамбарлар Аллоҳ таолонинг ҳузурида тўпланишган. Бу улкан йиғилишда Аллоҳ субҳонаҳу ва таоло пайғамбарларнинг ўзларини гувоҳ қилиб туриб, Ўзи ҳам бу гувоҳликка қўшилиб туриб, улардан ишончли, таъкидланган аҳду паймон олмоқда. Бу ишончли, таъкидланган аҳду паймонга биноан, Аллоҳ таоло китоб ва ҳикмат берган ҳар бир Пайғамбар ўзидан кейин унинг пайғамбарлигини тасдиқлаб келган Пайғамбарга, албатта, иймон келтиради ва албатта, унга ёрдам беради. Шу ўринда ўзидан кейин келган Пайғамбарга олдин ўтган Пайғамбар қандай қилиб иймон келтириб, қандай қилиб ёрдам беради, деган бир савол туғилади. Жавоб шуки, Аллоҳ китоб ва ҳикмат берган ҳар бир Пайғамбар ўз умматини ўзидан кейин унинг пайғамбарлигини тасдиқловчи Пайғамбар келса, унга иймон келтириш ва ёрдам бериш руҳида тарбиялайди. Умматларининг иймон келтиргани унинг иймон келтиргани, умматларининг ёрдам бергани унинг ёрдам берганидир. Бунга Аллоҳ Пайғамбарларнинг аҳду паймонини олди ва яна таъкидлаш учун: «Иқрор бўлдингизми? Бу ҳақда ишончли аҳду паймонимни қабул қилдингизми?» деди. «Улар: «Иқрор бўлдик», дейишди». Демак, пайғамбар алайҳиссаломлар ўз умматларини ўзларидан кейин келадиган пайғамбарга иймон келтириш ва унга ёрдам бериш руҳида тарбиялаб келишган. Уларнинг барчалари бир силсиланинг ҳалқаларидир. Шу билан бирга, тафсирчи олимларимиз «сизлардаги нарсани тасдиқловчи Пайғамбар»дан мурод Муҳаммад алайҳиссаломдир, деганлар. Яъни ҳар бир пайғамбар, мабодо мендан кейин Муҳаммад алайҳиссалом менинг пайғамбарлигимни тасдиқлаб келса, албатта, унга иймон келтирасизлар ва ёрдам берасизлар, деб кетгандир. Муфассирларимиз бу фикрларини Пайғамбаримиз алайҳиссаломдан қилинган ривоятлар билан тасдиқлашади. Али ибн Абу Толиб ва Ибн Аббос розияллоҳу анҳумодан ривоят қилинади: «Аллоҳ Пайғамбарлардан ҳар бирини юборишдан олдин, албатта, ундан «Агар Аллоҳ Муҳаммад алайҳиссаломни Пайғамбар қилиб юборганда у тирик бўлса, албатта, унга иймон келтириш ва ёрдам бериш ҳақида аҳду паймон олди. Ҳамда уни ўз умматидан Муҳаммад алайҳиссалом пайғамбар этиб юборилганларида тирик бўлсалар, у кишига, албатта, иймон келтириш ва ёрдам бериш ҳақида аҳду паймон олишга буюрди». Буларнинг ҳаммаси Пайғамбар соллаллоҳу алайҳи васалламнинг фазилатлари қанчалик устун эканини кўрсатади. Аллоҳ таолонинг Ўзи бошқа Пайғамбар алайҳиссаломлардан у Зотга иймон келтириш ва у Зотга ёрдам бериш ҳақида аҳду паймон олганидан кейин, Муҳаммад алайҳиссаломнинг фазилатлари барчадан устун бўлмай, кимники устун бўлсин! Пайғамбар алайҳиссаломлар одамларнинг энг афзаллари ҳисобланадилар. Муҳаммад мустафо соллаллоҳу алайҳи васаллам эса афзалларнинг афзали ҳисобланадилар.\nАбу Ҳурайра розияллоҳу анҳудан ривоят қилинади: «Набий соллаллоҳу алайҳи васаллам: «Мен асрма-аср, токи ўзим бўлган асрга етиб келгунимча, Бани Одамнинг энг яхши асрларидан юборилганман», дедилар». Бухорий ривоят қилган. Шарҳ: Бу ҳадиси шарифни Пайғамбар соллаллоҳу алайҳи васаллам ота-боболарининг сулбларидан бирма-бир ўтиб, ўзлари туғилган асрга етиб келгунларича доимо дунёдаги энг яхши ҳисобланган одамлар сулбида бўлганлари хабари сифатида тушунмоқ керак. Дунё яралгандан бери то ўзлари пайғамбар қилиб юборилган вақт келгунча Муҳаммад мустафо соллаллоҳу алайҳи васаллам инсонларнинг энг яхши табақасидан бўлган оталарнинг сулбида бўлганлар. Бу ҳам у Зот алайҳиссаломни Аллоҳ таоло аслида фазилатли қилиб қўйганининг аломатидир. Албатта, Аллоҳ таоло Ўзи яратган халқ ичидаги энг афзал Зот учун ана шундоқ силсилани танлаши бежиз эмас. Бу Пайғамбар соллаллоҳу алайҳи васалламнинг фазлларига фазл қўшади. Шу билан бирга, Пайғамбар соллаллоҳу алайҳи васаллам азалдан Аллоҳ таолонинг инояти остида бўлганликларини кўрсатади. Яна ўша кишидан ривоят қилинади: «Набий соллаллоҳу алайҳи васаллам: «Қиёмат куни мен Одам фарзандининг саййидидирман. Устидан қабр биринчи ёриладиган шахсдирман. Биринчи шафоат сўровчидирман. Биринчи шафоат қилинувчидирман», дедилар». Муслим, Абу Довуд ва Термизий ривоят қилишган. Термизийнинг лафзида: «Қиёмат куни мен Одам фарзандининг саййидидирман ва фахрланиш эмас-ку, қўлимда ҳамд байроғи бўладир. Ҳеч бир набий йўқки, Одамми, ундан бошқасими, ҳаммаси менинг байроғим остида бўлмаса. Фахр эмас-ку, мен устидан қабр биринчи ёриладиган шахсдирман». Шарҳ: Аввалги ҳадиси шарифда Муҳаммад мустафо соллаллоҳу алайҳи васалламнинг Аллоҳ таоло бу дунёни яратишидан бошлаб энг афзал табақадан бўлиб келганлари баён қилинган эди. Бу ҳадиси шарифда эса у Зот алайҳиссаломнинг дунёнинг аввалидан энг афзал банда бўлишлари ҳақида сўз кетмоқда. «Қиёмат куни мен Одам фарзандининг саййидидирман», дейдилар Пайғамбар соллаллоҳу алайҳи васаллам. Имом Термизийнинг ривоятлари эса у Зотнинг ўша саййидликлари айнан қайси нарсада намоён бўлишини баён қилади: «Қиёмат куни мен Одам фарзандининг саййидидирман ва фахрланиш эмас-ку, қўлимда ҳамд байроғи бўладир. Ҳеч бир набий йўқки, Одамми, ундан бошқасими, ҳаммаси менинг байроғим остида бўлмаса». Ушбу жумладаги Пайғамбар соллаллоҳу алайҳи васалламнинг «қўлимда ҳамд байроғи бўладир» деган гаплари «мен катта шафоатни қилганимда аввалгию охирги халойиқ менга мақтов айтади», деган маънодадир. Албатта, бу гапни Пайғамбар соллаллоҳу алайҳи васаллам мақтаниш учун айтган эмаслар, балки воқелик − шу. Бу, ўз-ўзидан, Муҳаммад мустафо соллаллоҳу алайҳи васалламнинг охиратда ҳам энг афзал банда бўлишларини кўрсатади. «Устидан қабр биринчи ёриладиган шахсдирман». Қиёматдан олдин дунё пайдо бўлгандан бошлаб то ўша пайтгача бўлган барча халойиқ қабрда бўлиши маълум. Ўша қабрдагилар ичидан ким биринчи бўлиб тирилтирилса, ўша шахс уларнинг ичида энг афзали бўлиши ҳам маълум. Худди ана ўша шахс Пайғамбар соллаллоҳу алайҳи васаллам эканлар. У Зотнинг устиларидан қабрнинг ёрилиши Муҳаммад мустафо соллаллоҳу алайҳи васалламнинг қайта тирилиб, ўз қабрларидан чиқишларидир. У Зотнинг биринчи бўлиб қабрдан қайта тирилиб чиқишлари барча халойиқнинг афзали эканликларига далолатдир. «Биринчи шафоат сўровчидирман». Бу ҳам Муҳаммад мустафо соллаллоҳу алайҳи васалламнинг Аллоҳ таолонинг ҳузурида энг афзал банда, энг афзал пайғамбар эканликларининг яна бир далилидир. «Биринчи шафоат қилинувчидирман». Аллоҳ таоло Муҳаммад мустафо соллаллоҳу алайҳи васалламни қиёмат куни биринчи шафоат қилиши ҳам Пайғамбар соллаллоҳу алайҳи васалламнинг энг афзал банда ва энг афзал пайғамбар эканликларига далилдир. Буларнинг ҳаммаси воқеликдир, бор гапнинг ўзидир. Бунда заррача мақтаниш, заррача фахрланиш йўқ. Шунинг учун ҳам Пайғамбар соллаллоҳу алайҳи васаллам Имом Термизийнинг ривоятларида: «Фахр эмас-ку, мен устидан қабр биринчи ёриладиган шахсдирман», демоқдалар. Расулуллоҳ соллаллоҳу алайҳи васаллам: «Қачонки қиёмат куни бўлса, фахр эмас-ку, мен набийларнинг имоми, хатиби ва шафоатлари соҳиби бўлурман», дедилар. Термизий ривоят қилган. Шарҳ: Бу ҳадиси шарифда ҳам фахр учун эмас, воқеликдаги бор ҳақиқат айтилмоқда. Қиёмат куни Муҳаммад мустафо соллаллоҳу алайҳи васалламнинг барча пайғамбарларга имом бўлишлари, барча пайғамбарларга хатиб бўлиб уларга ваъз қилишлари ва барча пайғамбарларга шафоатчи бўлиб уларни шафоат қилишлари ҳақида сўз кетмоқда. Ўзимиз ўйлаб кўрайлик: қиёмат кунида барча пайғамбарларга имом бўлишдан афзал мақом борми?! Ўзимиз ўйлаб кўрайлик: қиёмат кунида барча пайғамбарларга хатиб бўлишдан афзал мақом борми?! Ўзимиз ўйлаб кўрайлик: қиёмат кунида барча пайғамбарларга шафоатчи бўлишдан афзал мақом борми?! Восила ибн ал-Асқаъ розияллоҳу анҳудан ривоят қилинади: «Набий соллаллоҳу алайҳи васаллам: «Албатта, Аллоҳ валади Исмоилдан Кинонани танлаб олди. Кинонадан Қурайшни танлаб олди. Қурайшдан Бани Ҳошимни танлаб олди. Бани Ҳошимдан мени танлаб олди», дедилар». Муслим ва Термизий ривоят қилганлар. Шарҳ: Ушбу ҳадиси шарифда аввал ўтган ривоятда айтилган Пайғамбар соллаллоҳу алайҳи васалламнинг энг яхши тоифалар сулбидан ўтиб-ўтиб, ўзлари юборилган авлодга етиб келганлари ҳақидаги маълумотнинг бошқача кўриниши бор. Аниқроғи, Пайғамбар соллаллоҳу алайҳи васалламнинг арабларнинг отаси бўлмиш Исмоил алайҳиссаломдан бошлаб, қандоқ тарзда сулбдан-сулбга ўтиб, энг яхши оиладан туғилганларига ишора бор. Арабларнинг янги сулоласининг барчаси Исмоил алайҳиссаломдан тарқалганлиги маълум ва машҳур. Исмоил алайҳиссалом эса Иброҳим алайҳиссаломнинг фарзандлари экани ҳам маълум. Пайғамбар соллаллоҳу алайҳи васалламнинг: «Албатта, Аллоҳ валади Исмоилдан Кинонани танлаб олди», дейишларидан Кинона халқи Исмоил алайҳиссаломдан тарқалган авлодлар ичидан энг афзали экани чиқади. Чунки айни шу халқ сулоласидан кейинчалик Пайғамбар соллаллоҳу алайҳи васаллам туғилганлар. «Кинонадан Қурайшни танлаб олди». Демак, Кинонадан тарқалган қабилалар ичида энг афзали Қурайш қабиласи экан. «Қурайшдан Бани Ҳошимни танлаб олди». Қурайш қабиласидан тарқалган уруғлар ичида Бани Ҳошим уруғи энг афзали экан. «Бани Ҳошимдан мени танлаб олди». Ана шундоқ тарзда Аллоҳ таоло Муҳаммад мустафо соллаллоҳу алайҳи васалламни халойиқни яратгандан бошлаб то дунёга келгунларича энг яхши тоифадан қилиб келди. Имом Термизий ривоят қилган бошқа бир ҳадиси шарифда бу маъно яна ҳам ўзига хос равишда баён қилинган: «Набий соллаллоҳу алайҳи васаллам минбар устида туриб: «Мен кимман?» дедилар. «Сиз Аллоҳнинг Расулисиз, сизга салом бўлсин», дейишди. Шунда у Зот: «Мен Муҳаммад ибн Абдуллоҳ ибн Абдулмуттолибман. Албатта, Аллоҳ халойиқни халқ қилди. Сўнгра уларни икки гуруҳга бўлди. Мени улардан яхши гуруҳ ичида қилди. Сўнгра уларни қабилалар қилди. Мени уларнинг ичидаги энг яхши қабиладан қилди. Сўнгра уларни хонадонлар қилди. Мени уларнинг ичидаги энг яхши хонадондан, энг яхши жондан қилди», дедилар». Абу Ҳурайра розияллоҳу анҳудан ривоят қилинади: «Набий соллаллоҳу алайҳи васаллам: «Албатта, менинг ва мендан олдинги анбиёларнинг мисоли худди бир уйни яхшилаб, чиройли қилиб қуриб, бир бурчагидан бир ғиштнинг ўрнини қолдириб қўйган кишига ўхшайди. Одамлар уни айланиб кўриб қойил қолишади ва: «Мана шу ғишт ҳам ўрнига қўйилганда эди!» дейишади. Мен ўша ғиштман. Мен набийларнинг хотимиман», дедилар». Икки шайх ва Термизий ривоят қилганлар. Шарҳ: Аллоҳ таоло Одам Атони яратиб, ер юзида яшайдиган Ўзининг халифаси қилгандан кейин унинг болаларига тўғри йўлни кўрсатиб туриш учун таълимотлар ҳам юборишни ирода қилди. Бу таълимотларни одамларга етказиш ва ҳаётга татбиқ қилиб кўрсатиш учун уларнинг ичидан пайғамбарлар танлаб олишни ҳам ирода қилди. Ана ўша пайғамбарларнинг биринчиси Аллоҳ таолонинг иродаси ила Одам Атонинг ўзлари бўлди. Кейин эса бирин-кетин бошқа пайғамбарлар кела бошлади. Аста-секин вақт ўтиши билан пайғамбарларнинг силсиласи узайиб келиб, уларнинг охирги ҳалқаси Муҳаммад мустафо соллаллоҳу алайҳи васаллам бўлдилар. Ушбу ҳадиси шарифда бу жараён худди бир кўркам чиройли бино қурилишига ўхшатилмоқда. «Албатта, менинг ва мендан олдинги анбиёларнинг мисоли худди бир уйни яхшилаб, чиройли қилиб қуриб, бир бурчагидан бир ғиштнинг ўрнини қолдириб қўйган кишига ўхшайди». Бу дунёнинг тузилиши бир кўрган кўзни қувонтирадиган кўркам бино бўлса, Аллоҳ таоло Ўз бандаларига юборган ҳар бир пайғамбар ўша бинонинг бир ғиштидек гап. Мазкур бинонинг бир ғишти қўйилганда унинг камоли томон бир қадам ташлангандек, Аллоҳ таоло ҳар бир пайғамбарни юборганда рисолат ва нубувват биноси ҳам янги бир ғишт терилгандек камолот сари кўтарилиб бораверган. Бориб-бориб мазкур бино битай деб ҳам қолибди. Фақатгина бир ғишт терилса, битадиган ҳолига келибди. «Одамлар уни айланиб кўриб, қойил қолишади ва: «Мана шу ғишт ҳам ўрнига қўйилганда эди!» дейишади». У бинони томоша қилганлар қойил қолишар, аммо урилмаган биргина ғиштнинг мулоҳазасини қилиб, қани энди, шу ғишт ҳам ўз ўрнига қўйилса-ю, бино мукаммал ҳолига келса, деган орзуни қилар экан. Ўша бир ғиштсиз мазкур бино нуқсонли бўлар экан. Мазкур бинонинг баркамоллиги охирги ғиштга қараб қолган экан. Агар ўша охирги ғишт қўйилмаса, бино битган ҳисобланмас, уни кўрган одам битмай қолганига афсус қилар экан. Ана ўша пайтда Аллоҳ таоло Муҳаммад мустафо соллаллоҳу алайҳи васалламни охирги пайғамбар қилиб юбориб, нубувват ва рисолат биносининг охирги ва энг муҳим ва энг афзал ғиштини ҳам қўйди. «Мен ўша ғиштман. Мен набийларнинг хотимиман». Пайғамбаримиз алайҳиссалом ўзларининг ўша нубувват ва рисолат биносининг охирги ғишти эканликларини, Аллоҳ таоло Ўз бандаларига юборган пайғамбарларининг тугатувчиси эканликларини таъкидламоқдалар. Бинога охирги ғишт терилгандан кейин қурилиш битади. Ундан кейин ғишт терилмайди. Аллоҳ таоло Муҳаммад мустафо соллаллоҳу алайҳи васалламни охирги пайғамбар қилиб юборгандан кейин пайғамбарлик сўнгига етди. Энди бошқа пайғамбар юборилмайди. Ҳар бир нарсага алийму хобийр бўлган Аллоҳ таоло Ўзи яратган борлиқда Ўзи яратган инсониятни Ўзи юборган пайғамбарлар орқали тўғри йўлга солишни Ўзи ихтиёр қилди. Бунинг учун, аввало, нубувват ва рисолат биносини бир бутун ва мустаҳкам пойдеворли қилди. Яъни ҳар бир пайғамбарга юборган диннинг асоси бўлмиш ақийдани ҳаммалари учун бир хил қилди. Одам Атодан бошлаб Муҳаммад мустафо соллаллоҳу алайҳи васалламгача бўлган барча пайғамбарлар ўз умматларини бир хил ақийдага чақирдилар. Бу ақийда Аллоҳ таолонинг ягоналигига, барча айблардан холи эканига, қиёмат кунига, ҳисоб-китобга, дўзах ва жаннатга иймон келтиришдан иборат эди. Аммо динларнинг ақийда қисми бир хил ва ўзгармай туриши матлуб бўлгани билан, уларнинг амалий қисми—шариатлар ўзгармай туриши мумкин эмас эди. Аксинча, шариатлар замон ва маконга, халқлар ва уларнинг савиясига қараб ривожланиб бориши керак эди. Шунинг учун Аллоҳ таоло дин пойдевори бўлмиш ақийда устига ҳар набийга берган шариатни худди пойдевор устига қўйилаётган ғишт мисоли қилиб бирин-кетин қўйиб турди. Одам Атонинг даврида инсоният жамияти содда бўлгани учун, уларга содда шариатни жорий қилди. Мисол учун, шароитдан келиб чиқиб ўша шариатда ака-сингилнинг оила қуришига изн берилди. Кейин эса инсоният ўсиб бориши билан шариатлар ҳам ривожланиб борди. Аллоҳ таоло ана шу тарзда инсониятни аста-секин тарбиялаб келди. Охири келиб, инсоният вояга етганда, унга энг мукаммал ва боқий шариат, шариати муҳаммадияни берди. Нубувват ва рисолат биносининг энг гўзал ва энг сўнгги ғиштини қўйди. Энди қиёматгача бу бинога ғишт қўйилмайди. Бошқа пайғамбар юборилмайди. Ислом шариати барча замонлар, барча маконлар ва барча халқлар учун қиёмат қоим бўлгунча кифоя қилади. Ана шунинг учун ҳам Муҳаммад мустафо соллаллоҳу алайҳи васаллам энг афзал пайғамбар ҳисобланадилар. Пайғамбарларнинг хотими-тугатувчиси ҳисобланадилар. Бундан улуғ фазл бўлиши мумкин эмас. Яна ўша кишидан ривоят қилинади: «Эй Аллоҳнинг Расули, сизга қачон нубувват вожиб бўлди?» дейишди. Шунда у Зот: «Одам руҳ билан жасад орасидалигида», дедилар». Шарҳ: Бундан Аллоҳ таоло азалдан Муҳаммад мустафо соллаллоҳу алайҳи васалламни Ўзига пайғамбар қилиб танлаб олгани, инсониятнинг отаси Одам Атога руҳ киритилмай турган пайтда ҳам у Зотнинг пайғамбар бўлишлари аниқ эканлиги келиб чиқади. Бу эса, ўз навбатида, Муҳаммад мустафо соллаллоҳу алайҳи васалламнинг фазллари Аллоҳ таолонинг ҳузурида қанчалик улуғ эканини кўрсатади. Аббос розияллоҳу анҳу: «Эй Аллоҳнинг Расули, қурайшликлар ўтириб ўзаро насабларини эсладилар, сизни тепалик ердаги хурмога ўхшатишди», деди. Шунда Набий соллаллоҳу алайҳи васаллам: «Албатта, Аллоҳ халойиқни халқ қилганда мени уларнинг энг яхшиларидан қилди. Энг яхши фирқаларидан қилди. Икки фирқанинг яхшисидан қилди. Сўнгра қабилаларни танлади ва мени энг яхши қабиладан қилди. Кейин хонадонларни танлади ва мени энг яхши хонадондан қилди. Бас, мен нафс жиҳатидан ҳам, хонадон жиҳатидан ҳам уларнинг энг яхшисиман», дедилар. Шарҳ: Бу ҳадиси шарифда Пайғамбар соллаллоҳу алайҳи васалламнинг энг яхши сулолалар сулбидан қандоқ тарзда дунёга келганлари васф қилинмоқда. Бунда у Зотнинг инсониятнинг энг афзали эканликлари кўриниб турибди. Анас розияллоҳу анҳудан ривоят қилинади: «Набий соллаллоҳу алайҳи васаллам: «Одамлар қайта тирилтирилганларида мен уларнинг аввалгисиман. Тўпланиб келганларида мен уларнинг хатибиман. Ноумид бўлганларида мен уларнинг хушхабарчисиман. Ул кунда ҳамд байроғи менинг қўлимдадир. Фахр эмас-ку, мен Роббим ҳузурида одам боласининг энг мукаррамиман», дедилар». Шарҳ: Ушбу ҳадиси шарифда Пайғамбар соллаллоҳу алайҳи васаллам фахр учун эмас, воқеликдаги ҳақиқат бўлмиш ҳолатни васф қилароқ ўзларининг афзалликларидан бир нечтасини зикр қилмоқдалар. 1. «Одамлар қайта тирилтирилганларида мен уларнинг аввалгисиман». Яъни вақти соати етиб, қиёмат қоим бўлиб, Аллоҳ таоло томонидан одамлар қайта тирилтирилганларида мен уларнинг ичидан биринчи бўлиб тирилтириламан. Бу, аввал ҳам ўрганиб ўтганимиздек, катта фазлдир. 2. «Тўпланиб келганларида мен уларнинг хатибиман». Яъни қиёмат куни қайта тирилтирилган одамлар Роббилари ҳузурига тўпланиб келганларида мен уларга қарата хутба қиламан. Албатта, ана шундоқ улуғ мақомда − маҳшарда, Аллоҳ таолонинг ҳузурида қиёмат аҳлига қарата хутба қилиш ҳуқуқининг берилиши ҳазилакам иш эмас. Бу ҳол Муҳаммад мустафо соллаллоҳу алайҳи васалламнинг Аллоҳ таолонинг ҳузурида мақомлари қанчалик улуғ эканлигини, у Зот инсон зотининг афзали эканликларини яна бир бор кўрсатади. 3. «Ноумид бўлганларида мен уларнинг хушхабарчисиман». Яъни одамлар қиёмат даҳшатларини кўриб, ҳамма нарсадан умидларини узиб бўлганларида мен уларнинг жаннатиларига хушхабар берувчиман. Албатта, бу мақом ҳам улуғ мақом. Ҳеч бир одам зотига насиб этмаган мақом. Пайғамбар соллаллоҳу алайҳи васалламнинг ҳаммадан афзал эканликларини шунинг ўзидан билиб олса ҳам бўлади. 4. «Ул кунда ҳамд байроғи менинг қўлимдадир». Бу маъно ҳам олдин ўтган. Пайғамбар соллаллоҳу алайҳи васалламнинг «ҳамд байроғи менинг қўлимдадир» деган гаплари «мен катта шафоатни қилганимда аввалгию охирги халойиқ менга мақтов айтадир», деганларидир. 5. «Фахр эмас-ку, мен Роббим ҳузурида одам боласининг энг мукаррамиман», дедилар». Ҳа, Роббил оламийн ҳузурида Муҳаммад мустафо соллаллоҳу алайҳи васалламдан мукаррамроқ одам боласи йўқ. Албатта, бу гапни Пайғамбар соллаллоҳу алайҳи васаллам мақтаниш учун айтган эмаслар, балки воқелик − шу. Бу, ўз-ўзидан, Муҳаммад мустафо соллаллоҳу алайҳи васалламнинг энг афзал банда эканликларини кўрсатади. Яна ўша кишидан ривоят қилинади: «Расулуллоҳ соллаллоҳу алайҳи васаллам Мадинага кирган кунда ундаги барча нарсадан зиё чиқди. У Зот вафот этган кунда ундаги барча нарсани зулмат босди». Шарҳ: Расулуллоҳ соллаллоҳу алайҳи васаллам Маккаи Мукаррамадан ҳижрат қилиб Мадинаи Мунавварага етиб келиб унга кирганларида у Зотнинг фазлларидан шаҳардаги ҳамма нарсалардан зиё тарқаб, нур чиқиб кетгани Пайғамбар соллаллоҳу алайҳи васалламнинг афзалликларининг яна бир далолатидир. Расулуллоҳ соллаллоҳу алайҳи васаллам, дорулбақога риҳлат қилганларида у Зотнинг фазлидан ажраб қолаётган Мадинаи Мунавварадаги ҳамма нарса зулматга кўмилган экан. Бу ҳол ҳам Муҳаммад мустафо соллаллоҳу алайҳи васалламнинг афзалликлари қай даражада улуғ эканлигига ишорадир. Аббос розияллоҳу анҳудан ривоят қилинади: «Набий соллаллоҳу алайҳи васалламнинг саҳобаларидан баъзи кишилар у Зотни кутиб ўтирар эдилар. У Зот чиқиб, уларга яқинлашганларида ўзаро эслашиб, баъзилари: «Қаранг-а, Аллоҳ азза ва жалла Ўз халқидан Иброҳимни халил қилиб олган-а!» деганини; бошқаси: «Мусонинг гапидан ажойиброқ нарса борми? Унга Робби ўзига хос гапирган-а!» деяётганини; яна бири: «Ийсо Аллоҳнинг калимаси ва руҳидир!» деганини; яна бошқа бири: «Одамни Аллоҳ саралаб олгандир!» деганини эшитдилар. Бас, у Зот уларнинг олдига келиб салом бердилар ва: «Батаҳқиқ, гапингизни ва қойил қолаётганингизни эшитдим. Албатта, Иброҳим Халилуллоҳдир. Ҳа, у Зот шундоқдир. Мусо Нажиюллоҳдир. Ҳа, у Зот шундоқдир. Ийсо Руҳуллоҳдир ва Унинг калимасидир. Ҳа, у Зот шундоқдир. Одамни Аллоҳ саралаб олгандир. Ҳа, у Зот шундоқдир. Огоҳ бўлингким! Фахр эмас-ку, мен Ҳабибуллоҳман! Фахр эмас-ку, мен қиёмат куни ҳамд байроғини кўтарувчиман! Мен биринчи шафоат сўровчиман! Фахр эмас-ку, мен қиёмат куни биринчи шафоат қилинувчиман! Фахр эмас-ку, мен жаннатнинг ҳалқаларини биринчи ҳаракатга солувчиман. Бас, Аллоҳ менинг учун уни очур ҳамда мени ва мен билан умматимнинг фақирларини унга киритур. Фахр эмас-ку, мен аввалгилару охиргиларнинг энг мукаррамиман!» дедилар». Шарҳ: Ушбу ҳадиси шарифда энг улуғ пайғамбарларнинг ва уларнинг афзали бўлмиш Муҳаммад мустафо соллаллоҳу алайҳи васалламнинг ўзларига хос афзалликлари ҳақида сўз кетмоқда. Аллоҳ таоло Ўзи юборган пайғамбарларнинг баъзиларига ўзига хос афзалликлар ҳам ато қилган. Бу ҳақиқатни аввалги динларга эргашувчилар ҳам яхши билар эдилар. Шунингдек, бу маънода саҳобаи киромларда ҳам маълумот пайдо бўлган эди. Улардан бирлари— Аббос ибн Абдулмуттолиб розияллоҳу анҳу мазкур мавзудаги суҳбатлардан бирини ривоят қилиб бермоқдалар. «Набий соллаллоҳу алайҳи васалламнинг саҳобаларидан баъзи кишилар у Зотни кутиб ўтирар эдилар». Одатда, бундоқ кутиш Масжиди Набавийда бўлар эди. Пайғамбар соллаллоҳу алайҳи васаллам ҳужраи саодатда бўлганларида суҳбатларига муштоқ саҳобийлар масжидга тўпланишиб, у Зотнинг чиқишларини кутиб ўтиришар эдилар. Бу сафар ҳам худди ана ўшандай кутишлардан бири бўлаётган эди. «У Зот чиқиб, уларга яқинлашганларида ўзаро эслашиб, баъзилари: «Қаранг-а, Аллоҳ азза ва жалла Ўз халқидан Иброҳимни халил қилиб олган-а!» деганини; бошқаси: «Мусонинг гапидан ажойиброқ нарса борми, Унга Робби ўзига хос гапирган-а!» деяётганини; яна бири: «Ийсо Аллоҳнинг калимаси ва руҳидир», деганини; яна бошқа бири: «Одамни Аллоҳ саралаб олгандир», деганини эшитдилар». Пайғамбар соллаллоҳу алайҳи васаллам ҳужраи саодатдан чиқиб саҳобаи киромлар ўтирган жойга келгунларича уларнинг суҳбатларига қулоқ осдилар. Уларнинг гаплари асосан ўтган пайғамбарлардан Иброҳим, Мусо, Ийсо ва Одам алайҳимуссаломга Аллоҳ таоло томонидан берилган ўзига хос фазилатлар ҳақида кетар эди. Пайғамбар соллаллоҳу алайҳи васаллам улар ўтирган жойга етиб келдилар. «Бас, у Зот уларнинг олдига келиб салом бердилар». Демак, суҳбатлашиб ўтирган кишилар олдига келган шахс уларга салом бериши керак экан. Пайғамбар соллаллоҳу алайҳи васаллам ўша одобга амал қилдилар. Кейин эса саҳобаи киромларга қуйидагиларни айтдилар: «Батаҳқиқ, гапингизни ва қойил қолаётганингизни эшитдим». Яъни олдингизга келаётиб йўлда сизлар гапираётган гапларни эшитдим, баъзи пайғамбарларга Аллоҳ таоло томонидан берилган фазлларга ҳавас қилиб, қойил қолиб гапирганингизни тингладим, дедилар. «Албатта, Иброҳим Халилуллоҳдир. Ҳа, у Зот шундоқдир». «Халил» сўзини таржима қиладиган бўлсак, орасидан қил ҳам ўтмайдиган дўст маъноси чиқади. Аллоҳ таоло Иброҳим алайҳиссаломни ўшандоқ дўст тутган. Аллоҳ таоло Қуръони каримда: «Яхшилик қилувчи бўлган ҳолида юзини Аллоҳга таслим қилган ва Иброҳимнинг тўғри динига эргашган кимсанинг динидан ҳам яхшироқ дин борми? Ва Аллоҳ Иброҳимни дўст тутган эди», деган. «Мусо Нажиюллоҳдир. Ҳа, у Зот шундоқдир». Нажий дегани, муножот қилувчи — сир гаплашувчи дегани. Аллоҳ таоло Мусо алайҳиссалом билан ўзига хос муножот қилгани маълум. У Зотнинг Ўзи Қуръони каримда: «Ва Биз сенга бундан олдин қиссаларини айтиб берган ва қиссаларини айтиб бермаган пайғамбарларни юбордик. Ва Аллоҳ Мусо ила ўзига хос гаплашди», деган. «Ийсо Руҳуллоҳдир ва Унинг калимасидир. Ҳа, у Зот шундоқдир». Ийсо алайҳиссалом Аллоҳ таолонинг амри ила Жаброил алайҳиссалом Биби Марямнинг ёқаларидан руҳ пуфлаганларида халқ қилинганликлари учун «Руҳуллоҳ» деган номни олганлар. Аллоҳ таолонинг, бўл, деган калимаси ила пайдо бўлганлари учун «Калиматуллоҳ» номини олганлар. Аллоҳ таоло Қуръони каримда бу ҳақда: «Фаржини пок сақлаган аёлни эсла. Биз унга Ўз руҳимиздан пуфладик. Уни ва унинг ўғлини оламларга оят-белги қилдик», деган. Ушбу ояти каримадаги «фаржини пок сақлаган аёл» Биби Марям, «унинг ўғли» Марямнинг ўғли—Ийсо алайҳиссаломдир. «Биз унга Ўз руҳимиздан пуфладик»дан мурод, Аллоҳ таолонинг амри ила Жаброил алайҳиссаломнинг Биби Марямнинг ёқаларидан пуфлаганлари ва у киши Ийсо алайҳиссаломга ҳомиладор бўлганларидир. «Одамни Аллоҳ саралаб олгандир. Ҳа, у Зот шундоқдир». Одам алайҳиссалом «Сафиюллоҳ» деб аталади. Бу сўзнинг маъноси, Аллоҳнинг саралаб олгани деганидир. Бу ҳақда ҳам Қуръони каримда оят бор. Аллоҳ таоло: «Албатта, Аллоҳ Одамни, Нуҳни, Оли Иброҳимни, Оли Имронни оламлар устидан танлаб олди», деган. Пайғамбар соллаллоҳу алайҳи васаллам мазкур улуғ пайғамбарларнинг фазилатларини тасдиқлаб бўлганларидан кейин саҳобаларига мурожаат қилиб, яна қуйидагиларни айтдилар: «Огоҳ бўлингким! Фахр эмас-ку, мен Ҳабибуллоҳман!» Яъни, Аллоҳнинг маҳбубиман. Албатта, бу сифат улуғ фазилатдир. Бундоқ мақомга пайғамбарлардан ҳеч кимлари сазовор бўлмаганлар. «Фахр эмас-ку, мен қиёмат куни ҳамд байроғини кўтарувчиман!» Бу мақом ҳам ҳеч бир кимсага насиб қилмаган мақом. «Мен биринчи шафоат сўровчиман!» Бу мақомдан ортиқ қандоқ фазилат бўлиши мумкин?! «Фахр эмас-ку, Мен қиёмат куни биринчи шафоат қилинувчиман!» Бу ҳам Пайғамбар соллаллоҳу алайҳи васалламнинг ҳаммадан афзал эканликларининг кўпгина далилларидан бир далилдир. «Фахр эмас-ку, мен жаннатнинг ҳалқаларини биринчи ҳаракатга солувчиман. Бас, Аллоҳ менинг учун уни очур ҳамда мени ва мен билан умматимнинг фақирларини унга киритур». Пайғамбар соллаллоҳу алайҳи васаллам қиёмат куни жаннат дарвозасига келиб, жаннат эшикларини очишни талаб қилиб, унинг ҳалқасидан ушлаб тақиллатар эканлар. Ана шунда Аллоҳ таоло у Зотга жаннат эшигини очар ва у Зот биринчи бўлиб жаннатга кирар эканлар. Бу ҳол ҳам Муҳаммад мустафо соллаллоҳу алайҳи васалламнинг инсониятнинг энг афзали эканликларини кўрсатади. У Зот билан умматларининг фақир-фуқаролари ҳам бирга жаннатга кириши Пайғамбар соллаллоҳу алайҳи васалламнинг фазллари ва бу дунёда уммати муҳаммадиядан турли сабабларга кўра камбағал ҳолда ўтган мусулмонларга улкан хушхабардир. Пайғамбар соллаллоҳу алайҳи васаллам ўзларининг сўзлари охирида: «Фахр эмас-ку, мен аввалгилару охиргиларнинг энг мукаррамиман!» дедилар. Бу гапда ҳеч қандай муболаға ёки фахрланиш ҳисси йўқ. Бори − шу. Воқелик − шу. Аллоҳ таолонинг иродаси − шу. Фахр эмас-ку, мазкур фазилатга соҳиб бўлган Пайғамбар соллаллоҳу алайҳи васалламнинг умматлари ҳам аввалгию охирги умматларнинг энг афзалидир. Абдуллоҳ ибн Салом розияллоҳу анҳу айтадилар: «Тавротда Муҳаммад ва Ийсо ибн Марям алайҳимуссаломнинг сифати ва Ийсонинг Муҳаммад соллаллоҳу алайҳи васаллам билан дафн қилиниши ёзилгандир». Олтовини Термизий ривоят қилган. Шарҳ: Ушбу ривоятнинг ровийлари Абдуллоҳ ибн Салом розияллоҳу анҳу яҳудийларнинг олимларидан бўлганлар. Инсофли ва ҳақиқий олим бўлганларидан Пайғамбар соллаллоҳу алайҳи васалламни кўришлари билан, Тавротда васфи келган пайғамбар шу киши экан, деб у Зотга иймон келтирганлар. Абдуллоҳ ибн Салом розияллоҳу анҳунинг иймони гўзал бўлди. У киши энг машҳур саҳобийлар сафидан ўрин олди. Мана, ушбу ривоятда Абдуллоҳ ибн Салом розияллоҳу анҳу Пайғамбар соллаллоҳу алайҳи васаллам ҳақларида Тавротда келган маълумот тўғрисида ахборот бермоқдалар: «Тавротда Муҳаммад ва Ийсо ибн Марям алайҳимуссаломларнинг сифати ҳамда Ийсонинг Муҳаммад соллаллоҳу алайҳи васаллам билан дафн қилинишлари ёзилгандир», демоқдалар. Бундан Муҳаммад мустафо соллаллоҳу алайҳи васалламнинг фазллари яна бир бор намоён бўлади. Ўтган илоҳий китобларда у Зотнинг сифатлари келиши олиймақом фазилат бўлмаса, нима ҳам бўлар эди. Шунингдек, бу ерда Ийсо алайҳиссаломнинг фазллари ҳам кўриниб турибди. У Зотнинг сифатлари ҳам ўзларидан олдин Мусо алайҳиссаломга берилган илоҳий китоб − Тавротда зикр қилинган экан. Бунинг устига яна бир қўшимча маълумот ҳам бор экан. Ийсо алайҳиссалом Муҳаммад мустафо соллаллоҳу алайҳи васаллам билан бир жойга дафн қилинишлари бор экан. Бу дафн охири замонда бўлиб, Ийсо алайҳиссалом ер юзига қайта тушганлари ва ўзларига юклатилган вазифаларни адо этиб қайтадан вафот этганларидан кейин Муҳаммад мустафо соллаллоҳу алайҳи васалламнинг ҳозирги равзаларида у Зотнинг ёнларига дафн қилинадилар. Муҳаммад мустафо соллаллоҳу алайҳи васалламнинг сифатлари ўзларидан олдин келган илоҳий китобларда васф қилингани Қуръони каримда ҳам зикр қилинган. Мисол учун, Аллоҳ таоло Соф сурасида қуйидагиларни айтади: «Ийсо ибн Марям: «Эй Бани Исроил, албатта, мен ўзимдан олдин келган Тавротни тасдиқлаш ва мендан кейин келувчи Аҳмад исмли Расулнинг башоратини бериш учун Аллоҳ сизларга юборган Пайғамбарман», деганини эсла. Қачонки у(Аҳмад) уларга ҳақ билан келган вақтда эса бу очиқ-ойдин сеҳрдир, дедилар». Ушбу оятда Ийсо алайҳиссаломнинг умматларига айтган гаплари муҳим гаплар бўлиб, диний таълимотлардаги улкан масалаларни ўз ичига олади. Биз учун ҳозирги мақомда керак масала: «...ва мендан кейин келувчи Аҳмад исмли Расулнинг башоратини бериш учун...» дейилган жумлададир. «Аҳмад» Пайғамбаримиз Муҳаммад мустафо соллаллоҳу алайҳи васалламнинг исмлари. «Аҳмад», «Муҳаммад» ва «Маҳмуд» исмлари Пайғамбаримизнинг исмлари бўлиб, арабча шукр, мақтов маъносини англатувчи «ҳамд» сўзидан олинган. Ийсо алайҳиссаломнинг ушбу башоратлари Инжилда ҳам келган. Юҳанно Инжилида: «Агар менга муҳаббат қилсаларингиз, васиятларимни тутинглар: мен отадан сизлар билан абадий собит бўлиш учун Форқилатни талаб қиламан», дейилган. Лекин замон ўтиши билан роҳиблар кейинги нашрларда бу сўзнинг ўрнига бошқа сўз ишлатадиган бўлишган. Замондошларимиздан устоз Аҳмад Нажжор ғарб олимларидан бири доктор Карлу Нилинудан: «Фор-қилат»нинг маъноси нима?» деб сўрасалар, у киши: «Роҳиблар «мъази» деб айтишади», дебди. Шунда устоз Нажжор: «Мен роҳибдан эмас, балки юнон тили фан доктори Карлу Нилинудан сўраяпман», деб рад қилибдилар. Шу гапдан сўнг ажнабий доктор: «Бу сўзнинг асл маъноси «ҳамд» — «кўп шукр», дебди. Сўнгра устоз Нажжор арабча «ҳамд» сўзининг «Аҳмад» шаклида ишлатилишига тўғри келадими, десалар, доктор Карлу: «Ҳа», деб жавоб қилибди. Муҳаммад мустафо соллаллоҳу алайҳи васалламнинг башоратлари аввалги илоҳий китобларда келгани ҳақида алоҳида китоблар ҳам ёзилган. Абу Ҳурайра розияллоҳу анҳудан ривоят қилинади: «Набий соллаллоҳу алайҳи васаллам: «Муҳаммаднинг жони қўлида бўлган Зот билан қасамки, албатта, сиздан бирингизга бир кун келадики, унда мени кўра олмас. Албатта, мени кўриши унинг учун аҳлидан ва улар ила бирга бўлган молидан ҳам маҳбуб бўлиб қоладир», дедилар». Муслим ривоят қилган. Шарҳ: Бу ҳадисда Пайғамбар соллаллоҳу алайҳи васаллам саҳобаи киромларига ўзларининг ғанимат эканларини баён қилмоқдалар, бир лаҳза бўлса ҳам суҳбатларини топиб қолишга тарғиб қилмоқдалар. Дарҳақиқат, мўмин-мусулмон киши учун Муҳаммад мустафо алайҳиссаломнинг суҳбатларини топишдан ҳам каттароқ бахт бўлиши мумкинми? Саҳобаи киромлар бу бахтга сазовор бўлган улуғ инсонлардир. Улар одам боласи ичидаги энг афзал Зот Муҳаммад мустафо соллаллоҳу алайҳи васалламни кўриб, иймон келтирган саодатманд инсонлардир. Саҳобалик бахти ҳақида сўз кетар экан, ўтган азизлардан қилинган бир ривоят ёдимга келади. Катта кишиларнинг биридан одамлар Муовия афзалми, Умар ибн Абдулазиз афзалми, деб сўрашибди. Бу саволнинг сўралиш сабаби бор. Муовия ибн Абу Суфён розияллоҳу анҳу саҳобий бўлсалар ҳам, халифаликлари ҳақидаги баъзи мулоҳазалар учун у кишининг ҳақларида одамлар ўртасида турли гаплар бўлган. Умар ибн Абдулазиз раҳматуллоҳи алайҳи тобеин бўлсалар ҳам, адолатли халифа бўлганликларидан кўпчилик у кишини «бешинчи одил халифа» деб атаган. Ҳалиги улуғ киши мазкур саволга, Умар ибн Абдулазиз Муовиянинг бурнидаги чангга арзимайди, чунки Муовиянинг бурнига Расулуллоҳ соллаллоҳу алайҳи васалламнинг оёқларидан чиққан чанг кирар эди, деб жавоб берган эканлар. Ҳа, биродарлар, биз ана шундоқ афзал пайғамбарнинг умматларимиз. Бу билан қанчалар шодлансак, арзийди. Фақат ўшандоқ Зотга уммат бўлишдек улуғ бахтнинг тенги бўлсак бўлгани. Биз юқорида ўрганган маълумотлар Пайғамбар соллаллоҳу алайҳи васалламнинг фазллари ҳақидаги маълумотлар уммонидан бир томчи, холос. У Зотнинг фазллари ҳақида оят ва ҳадислар жуда ҳам кўп. Уларнинг ҳаммаси ҳам Муҳаммад мустафо соллаллоҳу алайҳи васалламнинг шарафлари улуғлигини таъкидлайди. Бас, шундоқ улуғ пайғамбарга уммат бўлган кишилар ўшал улуғ Зотнинг ҳаётлари, сифатлари, қилган ишлари, ўз пайғамбарларига тегишли ҳар бир нарсани ўта аниқлик ва ихлос билан ўрганишлари лозим. Чунки у Зотга тегишли ҳар бир нарса дину диёнатга, иймон-эътиқодга, шариат аҳкомига тегишлидир. Пайғамбар соллаллоҳу алайҳи васалламнинг ҳаётлари ҳар бир мусулмон учун ибрат ва ўрнакдир. Шунинг учун ҳам, мусулмон уммати саҳобаи киромлардан тортиб ҳозирги кунимизгача бу ишни шараф ила адо этиб келмоқда. Муҳаммад мустафо соллаллоҳу алайҳи васалламнинг ҳаётларига, сифатларига, айтган сўзлари ва қилган амалларига тегишли ҳар бир нарса атрофлича ўрганилган. Ҳозирда ҳам янги илмий изланишлар олиб борилмоқда, янги қирралар очилмоқда. Мусулмонларнинг ўз пайғамбарлари Муҳаммад мустафо соллаллоҳу алайҳи васалламнинг муборак ҳаётларини ўрганиш учун олиб борган илмий изланишлари ўзининг ўта аниқлиги, ҳар бир ҳодиса, ҳар бир ҳаракат ва саканотнинг эътибордан четда қолмаслиги ила тарих илми соҳасида энг пок, энг ишончли ва энг беғараз саҳифалар очди. Бу нарса муаррихлик соҳасида катта инқилоб юз беришига сабаб бўлди. Мусулмонлар тарихий маълумотларга, бошқаларга ўхшаб, ўз фикр ва мулоҳазаларини қўшмадилар. Улар тарихий маълумотларни тўғри келган кишидан олмадилар. Улар фақатгина ҳадис ривоят қилиш шартига тўғри келган ишончли, тақводор, зеҳнли ва одил кишиларнинг ривоятларинигина қабул қилдилар. Ана шундоқ йўл билан дунёдаги энг улуғ Зотнинг энг соф сийратлари вужудга келди. Келгуси сатрларда биз ҳам ўша маълумотлардан фойдаланиб, қўлимиздан келганича, бу муборак сийратни қисқа бўлса ҳам баён қилишга уриниб кўрамиз. Аллоҳ таолонинг Ўзи бу ишда ёрдамчимиз бўлсин. Юқорида зикр қилинган ҳадиси шарифлардан Муҳаммад мустафо соллаллоҳу алайҳи васаллам Аллоҳ таолонинг энг афзал бандаси ва пайғамбари эканликларини ўргандик. Бу улкан ҳақиқатда заррача ҳам шубҳа йўқ. Шундоқ бўлганидан кейин ана ўша энг афзал Зотнинг дунёга келишларига Аллоҳ таоло энг муносиб жамият, энг афзал макон ва энг афзал замонни танлашида ҳам заррача шубҳа бўлмаслиги керак. Аллоҳ таоло Муҳаммад мустафо соллаллоҳу алайҳи васалламнинг дунёга келишлари учун араб жамиятини энг муносиб деб топди. Бу жамият ўша вақтдаги энг жоҳил жамият эди. Чунки бу жамият ўз тарихида ёзиш-ўқиш, фан-маданият, илм-маърифат, дину диёнат, қонун-қоида, тартиб-интизом деган нарсаларни билган эмас. Агар мазкур омилларни ўзида мужассам қилган халқ ичидан охирги замон пайғамбари танлаб олинганида одамлар, бу халқ эскитдан ҳамма нарсани билиб келган, бу динни ҳам ўзлари ўйлаб жорий қилдилар, дейишлари мумкин эди. Бу нарсалардан холи бўлган араблардан ўзларига ўхшаган уммий шахснинг пайғамбар бўлиши ва у Зотнинг раҳбарликларида қисқа муддатда бутун дунёни жаҳолат ботқоғидан Ислом нурига олиб чиқилиши эса илоҳий мўъжиза бўлар эди. Арабларнинг сиртдан нуқсон бўлиб кўринган мазкур сифатлари Аллоҳ таолонинг иродаси билан Ислом хизмати йўлида фазилатга айланди. Чунки мазкур омиллар туфайли уларнинг фикрига бирор мафкура чуқур ўрнамаган эди. Бу эса арабларнинг бутун вужудига Ислом таълимотларининг таг-туби ила ўрнашиб кетишига ёрдам берар эди. Уларнинг ҳеч кимга бўйсунмаганликлари Аллоҳдан ўзгага ибодат қилмаслик ишида ёрдам берар эди. Қолаверса, ана шундоқ жоҳил халқнинг қисқа муддат ичида инсониятга ҳидоят маёғи бўлиб қолишининг ўзи илоҳий мўъжиза бўлар эди. Аллоҳ таоло Муҳаммад мустафо соллаллоҳу алайҳи васалламнинг дунёга келишлари у


Шойим Бўтаев - www.ziyouz.uz\nБош саҳифа Теглар: Шойим Бўтаев\nМетка: Шойим Бўтаев\nШойим Бўтаев. Уруғ (ҳикоя)\nЧоп этилган 30.10.2020 30.10.2021 МуаллифZiyouz.uz\nЙилқибой Тўхлиевнинг Илаш деган акаси бўлган экан. Подачилик қилиб, подага эшак, эчкиларни ҳам қўшиб боқаверган экан. Йилқибой уни кўрмаган. Бир куни туман қалин тушганида Наимнинг хўтиги подадан қайтмапти. Наим Йилқибойларнинг уйларига уч-тўрт марта келипти, Илашни ҳоли-жонига қўймапти, оталарингнинг қулоқ бўлиб давоми…\nРукнларШойим Бўтаев (1959)ТегларШойим Бўтаев


Тошкентда 1 гектар ерни 200 минг долларга олиб беришни ваъда қилганлар қўлга олинди - 27.09.2021, Sputnik Ўзбекистон\nИкки фуқаро Д.га 200 минг доллар эвазига Тошкент вилоятидаги 1 гектар ерни унинг номига расмийлаштириб олиб беришни ваъда қилишган. 27.09.2021, Sputnik Ўзбекистон\nТОШКЕНТ, 27 сен – Sputnik. Тошкентда фуқарога Тошкент вилоятидаги 1 гектар ер майдони олиб беришни ваъда қилган фирибгарлар ушланди. Бу ҳақда Бош прокуратура ҳузуридаги Иқтисодий жиноятларга қарши курашиш департаменти хабар бермоқда.Департамент ҳамда ДХХнинг Юнусобод тумани бўлимлари тезкор тадбир ўтказган. Маълум қилинишича, С.У. ва Б.А.лар бошқа бир фуқаро Д.га 200 минг доллар эвазига Ўрмон хўжалиги тасарруфидаги 1 гектар ерни унинг номига расмийлаштириб олиб беришни ваъда қилишган. Бунинг учун ваколатли танишларини ишга солишларини айтишган.Улар олдиндан келишилган пулнинг 10 фоизи, яъни 20 минг долларни олган вақтларида ушланганлар.Мазкур ҳолат юзасидан Жиноят кодексининг 168-моддаси (фирибгарлик) ва 28, 211-моддаси (пора бериш) билан жиноят иши қўзғатилган.Тергов ҳаракатлари ўтказилмоқда.\nтошкент, тошкент вилояти, фирибгарлик\nИкки фуқаро Д.га 200 минг доллар эвазига Тошкент вилоятидаги 1 гектар ерни унинг номига расмийлаштириб олиб беришни ваъда қилишган.\nТОШКЕНТ, 27 сен – Sputnik. Тошкентда фуқарога Тошкент вилоятидаги 1 гектар ер майдони олиб беришни ваъда қилган фирибгарлар ушланди. Бу ҳақда Бош прокуратура ҳузуридаги Иқтисодий жиноятларга қарши курашиш департаменти хабар бермоқда.\nДепартамент ҳамда ДХХнинг Юнусобод тумани бўлимлари тезкор тадбир ўтказган. Маълум қилинишича, С.У. ва Б.А.лар бошқа бир фуқаро Д.га 200 минг доллар эвазига Ўрмон хўжалиги тасарруфидаги 1 гектар ерни унинг номига расмийлаштириб олиб беришни ваъда қилишган. Бунинг учун ваколатли танишларини ишга солишларини айтишган.\n17 Сентябр, 11:00\nУлар олдиндан келишилган пулнинг 10 фоизи, яъни 20 минг долларни олган вақтларида ушланганлар.


ЯПОН ДРАМАТУРГИ АСАРИ САҲНАЛАШТИРИЛМОҚДА\nСамарқанд вилоят мусиқали драма театри жамоаси мухлисларга юксак савиядаги пишиқ саҳна асарларини тақдим этиб келмоқда.\nЖумладан, 2016 йилда драматург Мақсуд Шайхзоданинг “Мирзо Улуғбек”, Ғафур Ғуломнинг “Шум бола”, Олимжон Салимовнинг “Оромижонимсан мани”, жаҳон драматургиясидан Софокл ва Сенека асарлари асосида “Эдип” каби спектакллар, “Улуғбек юлдузлари” деб номланган симфоник-вокал, хореографик композиция мухлислар томонидан илиқ қарши олинди.\n“Мирзо Улуғбек” тарихий драмаси жорий йилда “Йилнинг энг яхши спектакли” номинациясида “Эътироф” мукофотига сазовор бўлди. Бунда ижодий жамоамиз билан бир қаторда устоз санъаткор Эркин Комилов, Ўзбекистон санъат арбоблари Олимжон Салимов, Шуҳрат Абдумаликов, адабиётшунос олим Шуҳрат Ризаевларнинг ҳам хизматлари беқиёс бўлди.\nЯқинда театрда атоқли драматург Иззат Султон қаламига мансуб “Имон” драмасининг премьераси бўлиб ўтди. Асар Ўзбекистон ва Қорақалпоғистон халқ артисти Ёдгор Саъдиев режиссёрлигида саҳналаштирилди. Бу, албатта, театрнинг ёш ижодкорлари учун катта маҳорат мактаби ва ўз тажрибаларини бойитиб боришлари учун имконият яратди.\nЙил бошида Ўзбекистон халқ шоири Иқбол Мирзо қаламига мансуб “Самарқанд сайқали” асари саҳналаштирилди. Асарда буюк мутафаккир ва давлат арбоби Алишер Навоийнинг Самарқанддаги ижоди ва фаолияти, устози Абу Лайс Самарқандий билан муносабатлари акс эттирилган.\n—Жорий йилда театримиз жамоаси республикамизнинг Сурхондарё, Хоразм ва Наманган вилоятларига ижодий сафарларини режалаштирмоқда, — дейди мазкур театр директори ва бадиий раҳбари Баҳодир Шарофов. —Ушбу вилоятларда бугунги даврнинг долзарб масалалари ҳақида ҳикоя қиладиган У.Азимнинг “Огоҳ бўлинг, одамлар” ва Р.Муҳаммаджоновнинг “Давлат болалари” спектаклларини намойиш этишни режалаштирганмиз.\nАйни кунларда театрда япон драматурги Д.Киносита қаламига мансуб “Турна пати” спектаклини саҳналаштириш устида ижодий жараён олиб борилмоқда.


Пайғамбар ёшингиз қутлуғ бўлсин, Самуғ ака! / Olamsport.com\nПайғамбар ёшингиз қутлуғ бўлсин, Самуғ ака!\nТеглар : Туғилган кунТеннисСамуғ Обидов\nБугун юртимиз тенниси ривожига ўзининг улкан хиссасини қўшиб келаётган таниқли мутахассис, Ўзбекистон Республикасида хизмат кўрсат мураббий Самуғ Обидов қутлуғ 63 ёшни қарши олдилар.\nСамуғ Обидов Ўзбекистон спорт фахрийси ва ўзбек теннисининг янада оммалашишига, ривожланишига ҳисса қўшаётган энг фидоий мутахассислардан, жонкуярлардан бири саналади. У киши бир неча йиллардан буён Республика олимпия захиралари теннис мактабига раҳбарлик қилиб келмоқда. Бугун Самуғ Казимович ўзининг қутлуғ 63 ёшини қарши оляпти.\nФурсатдан фойдаланиб, спортимизнинг ҳақиқий жонкуяр инсонини бугунги таваллуд айёми билан самимий қутлаб, уларга узоқ умр, тани сиҳатлик, мустаҳкам соғлик, оилавий тинчлик, хотиржамлик, келгуси меҳнат фаолиятларига омад ва улкан муваффақиятлар тилаймиз.


Ўзбекистонда тез ёрдам хизматига мурожаатлар сони яна кўпайишни бошлади – O'zbekiston Milliy paralimpiya qo'mitasi\nТана ҳарорати ошгани сабаб чақирувлар эса 2,5 мингдан 3,5 мингтагача кўпайган.\nЎзбекистонда тез ёрдам хизматига мурожаатлар сони яна кўпайишни бошлади. Бундан Соғлиқни сақлаш вазирлиги Жамоатчилик билан алоқалар бўлими маълумотлари дарак бермоқда.\n«Охирги 5-6 кундаги статистикага кўра, 26 августдан бошлаб тез ёрдам хизматига мурожаатлар сони 29,3 мингдан, 34,2 мингача ошган. Ушбу мурожаатларнинг ўткир респиратор билан боғлиқ чақирувларнинг сони 2,2 мингдан 3,0 мингтагача ошди. Тана ҳарорати ошгани сабаб чақирувлар эса 2,5 мингдан 3,5 мингтагача кўпайган», – деди Соғлиқни сақлаш вазирлиги бош бошқарма бошлиғи Фаррух Шарипов.\nЭслатиб ўтамиз, 15 августдан Ўзбекистонда карантин юмшатилди. Транспортга ва бозорлар фаолиятига босқичма-босқич рухсат берилди.\nБундан ташқари, 5 сентябрдан бошлаб қатор фаолият турларига рухсат берилди. Улар орасида умумий овқатланиш объектлари (ресторан, кафе, ошхона, чойхона), томоша ва маданий-кўнгилочар объектлар (фақатгина театр ва кинотеатр) ҳамда парклар ва истироҳат боғларидаги аттракционлар бор.\nНавальний комадан чиқарилди


Нуриддин Холиқназаров муфтийликка сайланди\nЎзбекистон 18:28 / 19.10.2021 52451\n19 октябрь куни Ўзбекистон мусулмонлари идораси Уламолар Кенгашининг кенгайтирилган йиғилиши бўлиб ўтди. Ўзбекистон мусулмонлари идораси матбуот хизмати маълум қилишича, унда ташкилий масала кўрилиб, Нуриддин домла Холиқназаров Ўзбекистон мусулмонлари идораси раиси, муфтий лавозимига сайланди.\nДиний соҳадаги фаолиятини 1996–2004 йилларда Асака шаҳридаги «Аҳмадали махдум» масжиди имом-хатиби вазифасидан бошлаган Нуриддин домла 2004–2005 йилларда Тошкент шаҳар Юнусобод тумани «Оқтепа» жоме масжиди имом-хатиби бўлиб ишлаган. 2004–2005 йилларда «Кўкалдош» ўрта махсус ислом билим юрти мударриси, 2011–2015 йилларда «Саййид Муҳиддин махдум» ўрта махсус ислом билим юрти мударриси бўлган.\n2005–2019 йилларда Ўзбекистон мусулмонлари идораси Андижон вилояти вакили, вилоят бош имом-хатиби лавозимларида фаолият юритган. 2019 йилдан Тошкент шаҳар бош имом-хатиби лавозимида ишлаб келаётган эди.\nЭслатиб ўтамиз, 2006 йилдан буён Ўзбекистон мусулмонлари идораси раиси, муфтий лавозимида ишлаган Усмонхон Алимов 15 август куни 71 ёшида оғир хасталикдан сўнг вафот этгани хабар қилинди.\nБундан аввалроқ ОАВда айнан Нуриддин Холиқназаров муфтий бўлгани ҳақида хабарлар тарқалган, аммо бу хабарлар расман рад этилганди. Kun.uz муфтий вафотидан сўнг расмий тадбирларда асосан Нуриддин Холиқназаров ва Мусулмонлар идораси раисининг биринчи ўринбосари Ҳомиджон Ишматбеков президентга ҳамроҳлик қилаётганига эътибор қаратганди.\n08:11 / 01.12.2021 7836


Москва туман прокуратураси ўзларини экстрасенс деб кўрсатиб одамларни алдаб, уларнинг пулларини ўзлаштирган товламачилар гуруҳи билан боғлиқ жиноят ишини судга жўнатди. Ўн кишидан иборат гуруҳга ёши 22дан 44гача бўлган Россия, Ўзбекистон ва Украина фуқаролари кирган, деб ёзмоқда Спутник.\nТерговга кўра, гумондорлар 2014 йил январдан 2015 йил октябргача "экстрасенс" ва "фолбинлар" гуруҳини ташкил этишган. Мижозларни жалб этиш учун улар ОАВда реклама жойлаштирган.\nПарапсихология, экстрасенсорика ва табиблик хизматлари остида улар махсус сеанслар ёрдамида мижозларнинг барча муаммоларини ҳал қилишга ишонтириб одамларнинг пулларини олишган. Сохта табиблар телефон орқали фуқароларни сеансларга яна келишга ҳамда махсус туморларни сотиб олишга мажбурлашган. Уларнинг сўзларига ишонмаганларни эса ёмон оқибатлар ва ҳаттоки ўлим билан қўрқитишган.\nТовламачиларнинг ҳаракатларидан жами 55 киши жабр кўрган. Улар мижозларнинг жами 20 млн рубл пулини олишган.\nГуруҳ 2015 йил октябрда — унинг ташкилотчиларидан бири Владимир Ковальчук ва унинг шериклари оператив тадбир давомида қўлга олинганида фош бўлди. 2016 йил февралда унинг фаолиятига чек қўйилди.\nХабарда қайд этилишича, айни пайтда саккиз айбланувчи қамоқда сақланмоқда, икки нафар айбланувчига эса уй қамоғи жазоси қўлланилган. Россия Жиноят кодексининг 159-моддаси (уюшган гуруҳ томонидан фуқароларга жиддий зарар етказувчи товламачилик) бўйича жиноят иши Москванинг Гагарин туман судига юборилди.


«Чевар қўллар» марказида иш қизғин – O'zbekiston davlat san'at va madaniyat institutining Nukus filiali\n«Чевар қўлар» маркази шу йилнинг март ойида очилган болиб, ҳозирги вақтда Г.Ешбаева, Н.Бердимуратова ва В.Темурхановалар фаолият олиб бормоқда.\nМарказда талаба қизлар учун тўгараклар очилган. Тўгараклар хафтанинг душанба, сешанба ва жума кунлари фаолият олиб боради. Марказда халқимизнинг миллий кийимлари, рахс санъати, саҳна декароцияалари учун керакли бўлган буйимларни бичиш, тикиш сирлари ўргатилади. Қизиқувчан ёшлар 6 ой мобайнида ўқитилади ва якунида уларга сертификат топширилади.\nАлбатта, бу тадбирлар талаба-қизларни касбга йўналтириш, қобилиятини юзага чиқариш ва уларни қўшимча иш билан таъминлашда аҳамиятли ҳисобланади.\nФилиалдың студент-қызлары сабақтан бос ўақытлары 6 ай даўамында окытылады ҳәм питкергеннен соң сертификат бериледи.\nБул илажлар елимизде ҳаял-қызлардың бәнтлигин тәмийинлеў, оларды кәсипке бағдарлаўға қаратылған болып, Президентмиздиң алға қойған бес әҳмийетли басламасы шеңберинде алып барылып атырған жумыслардың әмелий көриниси болып табылады.\nҚДУ «Ахборот хизмати ва жамоатшилик билан алохалар» таълим юналиши 1-босқиш талабаси.


ДИҚҚАТ: Бугун телефонлар IMEI-кодларини МУТЛАҚО БЕПУЛ рўйхатдан ўтказишга улгуринг! - Terabayt.Uz\nКейинги кунларда халқимизни ташвишга қўяётган ва ижтимоий тармоқларда кўп муҳокама қилинаётган масалалардан бири – мобил қурилмаларнинг IMEI-кодларини рўйхтдан ўтказиш муаммосидир. Кечагина Uzimei.uz сайти мазкур жараёнга ўзгариш киритилганини эълон қилган эди.\nЎҚИНГ: Смартфонларни UZIMEI тизимида ноқонуний рўйхатдан ўтказиб келган жиноий гуруҳ фош этилди!\nИжтимоий тармоқларнинг ўзбекзабон сегментида ўз ўрнига эга бўлган Troll.uz паблиги асосчиси Умид Ғафуров ушбу масала бўйича ўзининг фикрини билдирган эди. Энди унинг хабар беришича, бугун – 23 сентябрь куни, соат 23:49 гача блокланган ёки рўйхатдан ўтмаган телефоннинг IMEI-кодларини МУТЛАҚО БЕПУЛ рўйхатдан ўтказишингиз мумкин!\nБунинг учун 2 та SIM-картани киритиш керак (агар қўллаб-қувватланса), шунда бир вақтнинг ўзида иккита IMEI-код рўйхатдан ўтказилади. Ҳатто паспортида бошқа телефон рақами қайд этилганлиги сабабли имконияти бўлмаганлар ҳам рўйхатдан ўтиши мумкин. SIM-картани қўйгандан сўнг, телефонни ёқиб қўйиб, 5 дақиқа кутишингиз керак. Телефон қилиб олсангиз ҳам майли.\nTroll.uz’нинг кейинги постида айтилишича, бугун барча IMEI-кодларни рўйхатдан ўтказиш АВТОМАТИК ВА БЕПУЛ тарзда амалга ошади. SIM-картани телефонга киритишнинг ўзи кифоя. Ҳеч қаерга бориб, кимгадир тушунтириб, пул тўлаш шарт эмас.\n«Шундай қилиб, UZIMEI менинг кечаги сўзларимни тасдиқлади. Рўйхатга олиш жараёнини тўлиқ автоматлаштирилиш ва одамларни овора қилмай амалга ошириш мумкин экан. Буни тушуниб етиш учун қанақадир номаълум AҚШ компанияси билан қўшма корхона ташкил этиш шарт эмас эди.\nБу вақтинчалик чора ва эртага бундай усул ишламайди. Улар буни фуқароларнинг кўплаб шикоятлари ва блогерларнинг танқидларига жавобан қилишди шекилли.\nAммо, энг муҳими, биз бу жараёнларнинг барчаси қулай ва бепул бўлиши мумкинлигига амин бўлдик. Энди улар буни инкор этолмайди», – дейди блогер.\nИжтимоий тармоқларда фойдаланувчиларнинг ёзишларича, юқоридаги усул чиндан ҳам иш беряпти. Лекин барча IMEI-кодларни автоматик ва бепул тарзда рўйхатдан ўтказиш имкони фақатгина бугун бўладими ёки кейин ҳам давом этадими – бу бўйича РАСМИЙ маълумот йўқ. Шунинг учун мазкур хабарни имкон қадар тезроқ барча яқинларингизга тарқатинг – улар ҳам улгуриб қолишсин!\nЎҚИНГ: ИИВ: «Сизда IMEI-кодлари билан боғлиқ муаммолар юзага келса...»\n#IMEI #мобил телефон #смартфонлар #Ўзбекистон #Ўзбекистон Республикаси Ахборот технологиялари ва коммуникацияларини ривожлантириш вазирлиги #Uzimei.uz